text:
Our Lady Of Medjugorje
Messages From 2016 In Waray-Waray
Tugon ha petsa Enero 2, 2016 "Hinigugma ko na mga anak, silbi usa nga nanay, malipayon ako nga a-anhi ha iyo tungod kay gusto ko mag-yakan hin otro bahin hiton mga pulong han akon Anak ngan iton Iya pag-higugma. Naglala-um ako ha kinasing-kasing nga pag-karawat niyo ha akon, tungod kay an mga pulong han akon Anak ngan iton Iya pag-higugma asya la an hayag ngan pagla-um dida ha kasiruman hi-nen adlaw yana. Amo la i-ne iton katinu-oran ngan kamo nga kakarawat ngan mag-bubuhi hito an magkaka-ada hin puro ngan mapa-inobsanon na kasing-kasing. Hinihigugma han Anak ko adton mga puro ngan mapa-inobsanon. Iton puro ngan mapa-inobsanon na kasing-kasing an nag-hahatag kinabuhi ha mga pulong han akon Anak, guin bubuhi nira ito, guin papa-hagrayo nira ito ngan tinatali-nguha nira na mabati-an ito han ngatanan katawhan. An pulong han Anak ko nag-babalik kabuhi hadton namamati hito. An pulong han Anak ko nag-papabalik han pag-higugma ngan pagla-um. Sanglit, mga hinigugma ko na apostoles, mga anak ko, ika-buhi niyo an mga pulong han akon Anak. Maghigugma-ay kamo sugad hiton pag-higugma Niya ha iyo. Maghigugma-ay kamo tungod han ngaran Niya ngan hiton pag-hinumdom ha Iya. An Simbahan Iglesya uma-abante ngan tumutubo tungod hadton mga namamati ha mga pulong han Anak ko; tungod hadton mga nag-hihigugma; tungod hadton mga hilum nga nag-kukuri ngan nag a-antos ngan naglala-um han pagka-salba dida han katapusan. Sanglit, mga hinigugma ko na mga anak, hina-ut unta na iton pulong han Anak ko ngan an Iya pag-higugma amo iton ma-una ngan ma-bilin ha huna-huna dida hiton iyo adlaw. Salamat ha iyo." 01/02/2016
Tugon ha petsa Enero 25, 2016 "Hinigugma ko na mga anak! Yana liwat nga adlaw tinatawag ko kamo ha pag-ampo. Di-re kamo mabubuhi kon waray an pag-ampo, tungod kay iton pag-ampo usa nga kadena nga nag-dadara ha iyo pa-harani ha Diyos. Sanglit, mga anak, ha kinasing-kasing na kama-inobsanon, balik kamo ha Diyos ngan han Iya mga bala-od para ha bug-os nga kasing-kasing niyo makaka-siring kamo: sugad ha Langit amo unta iton matuman din-he ha kalibutan. Kamo, mga anak, libre ha waray ka-pugong mag-desider para ha Diyos o kontra ha Iya. Kita-a kon nga-in kamo gusto butongon ni Satanas ngadto han pagka-sala ngan ha pinirit nga ka-sakopan. Sanglit, mga anak, balik ha akon kasing-kasing para ma-tugwayan ko kamo ngadto ha Anak ko na hi Hesus, nga amo an Dalan, an Katinu-oran ngan an Kinabuhi. Salamat han iyo pag-responde hi-ne nga tawag ko." 01/25/2016
Tugon ha petsa Pebrero 2, 2016 "Hinigugma ko na mga anak, tinawag ko kamo ngan ino-otro ko pag-tawag ha iyo para makilala niyo an Anak ko, para mahibaro-an niyo an katinu-oran. Upod ako niyo ngan nag a-ampo ako na magmada-ugan kamo. Mga anak, kinahanglan mag-ampo kamo hin duro para magka-ada kamo hin pag-higugma ngan pag-pasensya; para mahibaro-an niyo iton pag-ilob ha pag-sakripisyo ngan karawton iton espiritwal na ka-pobre. Pa-agui hiton Espiritu Santo, an Anak ko permi ka-upod niyo. An Iya Santa Iglesya natatawo sulod hiton kada kasing-kasing nga nakaka-hibaro ha Iya. Mag-ampo para mahibaro-an niyo an Anak ko; mag-ampo na iton kalag niyo mahi-usa ha Iya. Amo ito an pag-ampo ngan gugma nga nagbu-butong hadton iba ngan nag-hihimo ha iyo na akon apostoles. Tinatan-aw ko kamo upod an pag-higugma, upod an kinag-anak na pag-hihigugma. Kilala ko kamo; batid ko iton iyo hapdos ngan mga kasulub-on, tungod kay guin hilum ko la liwat an pag a-antos. An pag-sarig ko amo an nag-hatag ha akon hin pag-higugma ngan pagla-um. Ino-otro ko, adton Pagka-Banhaw han Anak ko ngan an Pag-dara ha Akon Ngadto ha Langit amo iton pagla-um ngan gugma para ha iyo. Sanglit, mga anak, mag-ampo kamo para mahibaro-an niyo an katinu-oran; para magka-ada kamo hin madig-on na pag-sarig nga tutugway hiton iyo kasing-kasing ngan liliwat hiton iyo hapdos ngan pag a-antos ngadto han pag-higugma ngan pagla-um. Salamat ha iyo." 02/02/2016
Tugon ha petsa Pebrero 25, 2016 "Hinigugma ko na mga anak! Dida hi-ne nga panahon hin grasya, tinatawag ko kamo ngatanan ha pag babag-o ngadto ha pagka Diyos-non. Mga anak, tala-gudti la iton iyo pag-hihigugma ngan mas guti-ay iton iyo pag a-ampo. Nawawara kamo ngan di-re ma-aram kon ano iton iyo kakadtu-an. Pas-ana iton krus, tan-aw kan Hesus ngan sumunod ha Iya. Hiya nag-hahatag hiton Iya Kalugaringon ha iyo hasta ha kamatayon ha krus, tungod kay higugma-on kamo Niya. Mga anak, tinatawag ko kamo: balik ha kinasing-kasing na pag a-ampo para makit-an niyo an pagla-um ngan iton bo-ot sidngon hiton iyo pagka-buhi, dida ha pag a-ampo. Upod ako niyo ngan guin a-ampo ko kamo. Salamat han iyo pag-responde hi-ne nga tawag ko." 02/25/2016
Tugon ha petsa Marso 2, 2016 "Hinigugma ko na mga anak, I-nen akon pag-kakanhi ha iyo usa nga regalo ha iyo tikang han Langitnon na Amay. Pa-agui hiton pag-higugma Niya, kuma-kanhi ako para maka-bulig ha iyo pag-biling hiton dalan ngadto han katinu-oran, para mag-biling han agui-an ngadto ha Anak ko. Kuma-kanhi ako para ma-konpirma ha iyo an katinu-oran. Gusto ko ipa-hinumdom ha iyo adton mga guin yakan han akon Anak. Guin siring Niya adton mga yakan pagka-salba para ha bug-os nga kalibutan, mga yakan hin pag-higugma para ha ngatanan - iton gugma na an proyba pinakita Niya dida han Iya pag-sakripisyo. Pero, bisan yana nga adlaw, damo ha anak ko iton di-re nakilala ha Iya, di-re gusto makilala Hiya, mga waray labot hira. Tungod hiton di-re nira pag-hihilabot, nao-ol-olan hin ka-hapdos an akon kasing-kasing. An akon Anak permi a-ada han Amay. Pa-agui han ka-tawo ha kalibutan guin dara Niya an gahum langit-non, ngan tikang ha akon, kinarawat an pagka-tawo. Pa-agui ha Iya, adton guin yakan kumanhi ha aton. Pa-agui ha Iya, kumanhi an suga han kalibutan nga nakaka-sulod ha mga kasing-kasing, nag-hahayag hito ngan nag-pupuno hito hin gugma ngan konsuelo. Mga anak, adton ngatanan nga nag-hihigugma ha Anak ko, nakakakita ha Iya, tungod kay an Iya nawong makikita dida ha mga kalag nga puno hin pag-higugma ha Iya. Sanglit, mga anak, akon mga apostoles, pamati ha akon. Baya-i iton ka-parayawon ngan ka-maramot. Ayaw ka-buhi para la hiton kalibutan-on ngan ka-materyoso. Higugma-a iton akon Anak ngan paningkamot na adton mga iba makakita unta han Iya nawong dida hiton pag-hihigugma niyo ha Iya. Bubuligan ko kamo para mas makilala pa niyo Hiya. Mag-yayakan pa ako ha iyo bahin ha Iya. Salamat ha iyo." 03/02/2016
Tugon ha petsa Marso 18, 2016 "Hinigugma ko na mga anak, dara an kinag-anak nga kasing-kasing na puno hin gugma para ha iyo, mga anak, gusto ko i-tudro ha iyo iton kumpleto na pag-sasarig ha Diyos Amay. Gusto ko mahibaro kamo, pa-agui hadton kinalugaringon pagtan-aw ngan pamamati, na sumunod han kabobot-on han Diyos. Gusto ko mahibaro-an niyo mag-sarig hin waray ka-pugong han Iya kalo-oy ngan pag-higugma, sugad hinen akon kanunay nga pag-sarig. Sanglit, mga anak, limpyoha iton iyo mga kasing-kasing. Buhi-i iton iyo kalugaringon ha ngatanan nga nag-hihigot ha iyo ha mga butang kalibutan-on la, ngan tugoti adton kanan Diyos na himo-on iton iyo kinabuhi pa-agui han iyo pag-ampo ngan pag-sakripisyo, para iton Kahadi-an han Diyos ma-dida unta ha kasing-kasing niyo; para mag-sugod unta kamo na ma-buhi ha tinikangan han Diyos Amay; para permi unta kamo mag-porsigue na lumakat ka-upod an Anak ko. Pero, para hini ngatanan, mga anak, kinahanglan kamo espiritwal na mapa-inobsanon ngan puno hin gugma ngan kalo-oy. Kinahanglan may-ada kamo puro ngan sim'ple na mga kasing-kasing ngan kanunay andam mag-serbisyo. Mga anak, pamati ha akon, nag-yayakan ako para hiton iyo pagka-salba. Salamat ha iyo." 03/18/2016
Tugon ha petsa Marso 25, 2016 "Hinigugma ko na mga anak! Yana nga adlaw dara ko an akon pag-higugma ha iyo. Guin tugotan ako han Diyos na higugma-on kamo ngan, tungod han pag-higugma, para tawagon kamo na magbag-o hin kinabuhi ha pagka Diyos-non. Kamo, mga anak, pobre ha pag-higugma ngan di-re pa kamo nakaka-intende na an Anak ko na hi Hesus, tungod han pag-higugma, guin-hatag an Iya kinabuhi para ma-salba kamo ngan para tagan kamo hin waray katapusan na kinabuhi. Sanglit, mag-ampo, mga anak, mag-ampo para dida ha pag a-ampo maka-intende kamo hiton pag-higugma han Diyos. Salamat han iyo pag-responde hi-ne nga tawag ko." 03/25/2016
Tugon ha petsa Abril 2, 2016 "Hinigugma ko na mga anak, ayaw ka-ada hin kasing-kasing na matig-a, sarado, ngan puno hin ka-hadlok. Tugoti an akon kinag-anak na pag-higugma na mag-suga ngan mag-puno hito hin gugma ngan pagla-um; para, silbi usa nga nanay, ma-hilom ko iton iyo mga hapdos, kay batid ko ngan guin agui-an ko ito. Nakaka-dara pa-igbaw iton hapdos ngan pinaka-dako ito na pag-ampo. Ha espesyal na pa-agui, hini-higugma han akon Anak adton mga nag a-antos hin ka-hapdos. Guin padara Niya ako para mag-hilom hito ngan para mag-dara hin pagla-um. Mag-sarig ha Iya. Ma-aram ako na makuri para ha iyo ito tungod kay mas nakikita niyo iton mas damo pa na kasiruman ha palibot niyo. Mga anak, kinahanglan ma-bari niyo ito pa-agui han pag-ampo ngan pag-higugma. Iton nag a-ampo ngan nag-hihigugma di-re na-hadlok, may-ada hiya pagla-um ngan maloloy-on na pag-higugma, nakikita niya an suga, ngan nakikita niya an Anak ko. Silbi akon apostoles, tinatawag ko na mag-pursigue na mahimo kamo nga ehemplo han maloloy-on na pag-higugma ngan pagla-um. Otroha permi mag-ampo para ha mas-paghihigugma tungod kay iton maloloy-on na pag-higugma nag-dadara hin ka-hayag ngan bina-bari iton kada kasiruman – daradara hito an Anak ko. Ayaw ka-hadlok, di-re la kamo u-usa, ka-upod niyo ako. Hinahangyo ko ha iyo na ig-ampo adton iyo mga mag-barantay (mga pa’de) para ha kada oras, may-ada unta hira pag-higugma, na mag-trabaho unta hira para ha Anak ko dara an gugma – pa-agui ha Iya ngan tungod hiton pag-hihinumdom ha Iya. Salamat ha iyo." 04/02/2016
Tugon ha petsa Abril 25, 2016 "Hinigugma ko na mga anak! Inen akon Imakulada nga Kasing-kasing nag-dudugo ha katatan-aw ko ha iyo dida hiton sala ngan ha mga sala-on nga kustombre. Tinatawag ko kamo: balik ha Diyos ngan ha pag-ampo na magma-upay unta para ha iyo dinhe ha kalibutan. Guin tatawag kamo han Diyos pa-agui ha akon para iton mga kasing-kasing niyo mahimo na pagla-um ngan kalipay para hadton ngatanan nga harayo pa. Hina-ut unta na inen akon tawag ha iyo mahimo nga bulong para ha kalag ngan kasing-kasing para ipag-dayaw niyo an Diyos, an Tag-Himo, nga nag-hihigugma ngan nag-tatawag ha iyo ngadto han waray katapusan. Mga anak, haliput la iton kinabuhi; kamo, maningkamot ha maupay na pag gamit hinen oras ngan ha pag-himo kon ano man iton maupay. Salamat han iyo pag-responde hi-ne nga tawag ko." 04/25/2016
Tugon ha petsa Mayo 2, 2016 "Hinigugma ko na mga anak, gusto hinen akon kinag-anak na kasing-kasing iton tinu-od na pagbalik niyo ha pagka Diyos-non ngan ha madig-on na pag-sarig para ma-sarang niyo an gugma ngan kalinaw ngadto ha tanan palibot niyo. Pero, mga anak, ayaw kalimot na: an kada usa ha iyo iba nga kalibutan ha atubangan han Langit-non na Amay. Sanglit, tugoti iton kanunay na pag-bubudlay han Espiritu Santo na himo-on kamo. Ma-akon kamo na puro-espirituwal na mga anak. Dida ha pagka espirituha-non, a-ada iton kahusay. Iton tanan butang-espirituwal buhi ngan mahusay hin duro. Ayaw kalimot nga dida ha Eukaristiya, na amo iton kasing-kasing han pag-sarig, an akon Anak permi ka-upod niyo. Kumakada Hiya ha iyo ngan nakiki panga-on upod niyo; tungod, mga anak, kay Hiya namatay para ha iyo, Hiya nabanhaw ngan mabalik pag-otro. Batid niyo i-nen akon mga yakan tungod kay tinu-od ito, ngan iton katinu-oran di-re nababag-o. Amo la kay damo ha mga anak ko an nakalimot na hito. Mga anak, i-nen akon mga yakan di-re da-an o bag-o, ito, waray katapusan. Sanglit, ini-imbita ko kamo, mga anak, na mag-obserba hin ma-upay ha mga senyales hinen panahon, na 'tirokon adton naruba na mga krus' ngan magma-apostoles han rebelasyun. Salamat ha iyo." 05/02/2016
Tugon ha petsa Mayo 25, 2016 "Hinigugma ko na mga anak! I-ne nga a-anhi ako, usa ka regalo tikang ha Diyos para ha iyo ngatanan ngan usa nga pag-enganyo pagbag-o hin kinabuhi ha pagka Diyos-non. Hi Satanas makusog ngan gusto mag-butang hin kasamok ngan kagubot dida sulod hiton iyo mga kasing-kasing ngan ha mga guin huhuna-huna niyo. Sanglit, kamo, mga anak, mag-ampo para dad-on kamo han Espiritu Santo ngadto ha tinu-od nga dalan han kalipay ngan kalinaw. Upod ako niyo ngan guin ha-hangyo ko kamo atbang ha Anak ko. Salamat han iyo pag-responde hi-ne nga tawag ko." 05/25/2016
Tugon ha petsa Hunyo 2, 2016 "Hinigugma ko na mga anak, Silbi Nanay han Simbahan, silbi nanay niyo, na-tawa ako pagtan-aw ha iyo: ha pagkakanhi niyo ha akon, ha pagtirok niyo palibot ko, ha pagbiling niyo ha akon. I-nen pagkakanhi ko ha iyo batid han ka-dako hiton pag-higugma han Langit ha iyo. Guin papakita hito ha iyo an dalan ngadto ha kinabuhi nga waray katapusan, ha pagka-salba. Akon mga apostoles, kamo nga nag-pipirit magka-ada hin puro nga kasing-kasing ngan ma-sulod dida hito an Anak ko, kamo a-ada han ma-upay nga dalan. Kamo, nga nagbibiling han akon Anak, amo iton nagbibiling hin ma-upay nga dalan. Nag-bilin Hiya hin damo nga senyales han pag-higugma Niya. Nag-bilin Hiya hin pagla-um. Masayon la Hiya bilngon kon andam kamo para mag-sakripisyo ngan mag-penitensya – kon kamo may-ada pasensya, kalo-oy ngan pag-hihigugma para hadton iyo mga ka-harani. Damo ha mga anak ko iton di-re nakaka-kita ngan di-re nakaka-bati tungod kay di-re nira gusto ito. Di-re nira kinakarawat an akon mga guin yakan ngan adton akon mga guin trabaho, bisan pa na pa-agui ha akon, guin tatawag han Anak ko adton ngatanan. Iton Iya Espiritu nag-susuga ha ngatanan na anak ko hin ka-hayag han Langit-non na Amay, ha paghi-usa hiton Langit ngan Tuna, ha paghihigugma-ay – tungod kay iton gugma nagpapa-gawas hin pag-higugma ngan nagha-hatag importansya ha mga trinabaho kompara ha mga yakan. Sanglit, mga apostoles ko, ig-ampo niyo iton iyo Simbahan, higugma-a ito ngan trabaho-a iton mga butang bahin han pag-higugma. Bisan pa ano ka-trinaydoran o ka-samdan, a-anhi guihapon tungod kay tikang ito ha Langit-non na Amay. Mag-ampo para hiton iyo mga mag-barantay (mga pa’de) para dida ha ira ma-kita unta niyo an kadak-on hiton gahum han pag-higugma han akon Anak. Salamat ha iyo." 06/02/2016
Tugon ha petsa Hunyo 25, 2016 "Hinigugma ko na mga anak! Pasalamat ha Diyos upod ko para hinen regalo nga a-anhi ako ha iyo. Mag-ampo, mga anak, ngan ika-buhi adton mga bala-od han Diyos para magma-upay unta para ha iyo dinhe ha kalibutan. Yana nga adlaw, i-ne nga adlaw hin grasya, gusto ko i-hatag ha iyo an akon kinag-anak na bendisyun hin kalinaw ngan an akon pag-higugma. Guin hahangyo ko kamo ha Anak ko ngan tinatawag ko kamo na magma-ilobon dida ha pag-ampo para, upod niyo, matuman ko adton akon mga plano. Salamat han iyo pag responde hi-ne nga tawag ko." 06/25/2016
Tugon ha petsa Hulyo 2, 2016 "Hinigugma ko na mga anak, i-nen tinu-od nga a-anhi ako ha iyo, sasadya kamo tungod kay amo i-ne iton kadak-on na pag-higugma han akon Anak. Guin susugo Niya ako ha iyo para, dara an kinag-anak na gugma, ma-tagan ko unta kamo hin proteksyon; na ma-intendihan niyo na iton kaol-ol ngan kalipay, pag-kukuri ngan pag-higugma, amo iton hahatag kusog na ma-buhi hiton iyo kalag; na unta ma-tawag ko kamo hin otro para daygon iton Kasing-Kasing ni Hesus, an kasing-kasing hin pag-sarig, na amo iton Eukaristiya. Adlaw-adlaw dida ha ginatos na katu-igan, an Anak ko, buhi, na-balik ha iyo - na-balik Hiya ha iyo, bisan pa waray gud kamo baya-i Niya. Kon an usa ha iyo, mga anak, na-balik ha Iya, an akon kinag-anak na kasing-kasing daw na lukso dara hin kalipay. Sanglit, mga anak, balik kamo ha Eukaristiya, ha Anak ko. Makuri iton dalan ngadto ha Anak ko, puno hin damo nga isasalikway, pero dida ha katapusan, permi a-ada iton ka-hayag. Na-iintendihan ko iton iyo mga kaol-ol ngan mga kakuri-an, ngan dara an kinag-anak na pag-higugma, pinapahid ko iton iyo mga luha. Mag-sarig ha Anak ko, tungod kay hihimo-on Niya para ha iyo bisan pa adton butang nga di-re kamo ma-aram pangaro-on. Kamo, mga anak, kamo mag-hilabot para la hiton iyo kalag, tungod kay amo la ito nga butang ha kalibutan na guin tatag-iya niyo. Dadad-on niyo ito, ma-hugaw man o limpiyo, atbang han Langit-non na Amay. Mag-hinumdom na, pag-sasarig ha pag-higugma han akon Anak, amo iton permi gud babaloson. Nag-hahangyo ako ha iyo, ha espesyal na pa-agui, na mag-ampo para hadton mga guin tawag han Anak ko para ma-buhi dida ha ka-uyonan Niya ngan para higugma-on adton mga guin seserbihan nira. Salamat ha iyo." 07/02/2016
Tugon ha petsa Hulyo 25, 2016 "Hinigugma ko na mga anak! Guin tatan-aw ko kamo ngan nakikita ko na kamo nawawara; ngan waray kamo pag-ampo o kalipay ha kasing-kasing. Balik ha pag a-ampo, mga anak, ngan i-puesto an Diyos ha pinaka-una nga lugar, ngan di-re tawo. Ayaw wad-a i-nen pag-laum na guin dadara ko ha iyo. Hina-ut unta na i-ne nga oras, mga anak, kada adlaw, mahimo na mas pag-bibiling ha Diyos dida ha ka malanoy hiton iyo kasing-kasing; ngan mag-ampo, mag-ampo, mag-ampo hasta nga an pag a-ampo ikalipay niyo. Salamat han iyo pag-responde hi-ne nga tawag ko." 07/25/2016
Tugon ha petsa Agosto 2, 2016 "Hinigugma ko na mga anak, Kumanhi ako ha iyo - ha tungod niyo - para ma-hatag niyo ha akon iton iyo mga pino-problema na ma-ihalad ko ito ha Anak ko; na ma-ihangyo ko kamo atbang Niya para hiton iyo ka-upayan. Batid ko na iton kada usa ha iyo may-ada mga pino-problema, mga pag-kukuri. Sanglit, kinag-anak i-nen akon pag-imbita ha iyo: kadi kamo ha lamesa han Anak ko. Hiya nakikipanga-on para ha iyo; hinahatag Niya iton Iya Kalugaringon ha iyo; guin tatagan kamo Niya hin pagla-um; guin a-aro Niya tikang ha iyo iton mas pag-sarig, pag-laum ngan kalinawan. Guin bibiling Niya dida ha iyo na makig a-way kontra hiton pagka-makinalugaringon, ha pag-huhusgar ngan ha mga ka-hinayon han ka-tawhan. Sanglit, silbi usa nga nanay, guin sisiring ko na: mag-ampo; tungod kay iton pag a-ampo hahatag ha iyo hin kusog para hiton a-way kinalugaringon. An Anak ko, hadton guti-ay pa Hiya, ma-sukot mag-siring ha akon nga damo iton mag-hihigugma ha akon ngan tatawagon ako nga 'nanay'. Ha tungod niyo, nababalati-an ko iton gugma. Salamat ha iyo. Tungod hi-ne nga gugma, guin hahangyo ko ha Anak ko na waray ha iyo, mga anak, iton babalik pag-uli pareho han iya pag-abot; na mas ma-dadara pa niyo iton pag-laum, kalo-oy ngan gugma; na kamo ma-akon unta na mga apostoles hin pag-higugma nga tetestigo, pa-agui hiton ira mga kinabuhi, na an Langit-non na Amay amo iton tubod han kinabuhi, ngan di-re han kamatayon. Hinigugma ko na mga anak, ha kinag-anak na pa-agui, ino-otro ko pag-hangyo na ig-ampo niyo adton mga guin pili han akon Anak, para hiton ira benditado na mga kamot - para hiton iyo mga mag-barantay (mga pa'de) - na i-sermon unta nira an akon Anak dara iton mas pag-higugma, ngan dida hi-ne nga pa-agui, ma-tuman iton mga pagbabag-o hin kinabuhi ha kadam-an. Salamat ha iyo." 08/02/2016
Tugon ha petsa Agosto 25, 2016 "Hinigugma ko na mga anak! Yana nga adlaw, gusto ko i-bahin ha iyo an Langit-non na kalipay. Kamo, mga anak, abrehi iton porta han iyo kasing-kasing para an paglaum, kalinaw ngan gugma, nga Diyos la an nag-hahatag, maka-tubo unta dida hiton iyo kasing-kasing. Mga anak, masyado kamo nahigtan ha kalibutan ngan ha mga butang kalibutan-on, amo nga, guin lulukot kamo ni Satanas sugad hiton pag-lukot han hangin ha mga balod han dagat. Sanglit, hina-ut unta na an kadena hiton kinabuhi niyo amo iton kinasing-kasing na pag-ampo ngan Paghahalad hin Gugma ha Anak ko na hi Hesus. I-halad iton iyo kabuwason ha Iya para, dida ha Iya, mahimo unta kamo nga kalipay ngan ehemplo para hadton mga iba, dara hiton iyo kinabuhi. Salamat han iyo pag-responde hi-ne nga tawag ko." 08/25/2016
Tugon ha petsa Septembre 2, 2016 "Hinigugma ko na mga anak, oyon ha kabobot-on han akon Anak ngan hi-nen akon kinag-anak na pag-higugma, kumakanhi ako ha iyo, mga anak, pero labi na para hadton waray pa makahibaro hiton pag-higugma han akon Anak. Kumakanhi ako ha iyo ha mga naghuhuna-huna ha akon ngan nagtatawag ha akon. Ha iyo, guin hahatag ko an akon kinag-anak na pag-higugma ngan dara ko an bendisyun han akon Anak. May-ada ba kamo puro ngan abre na kasing-kasing, ngan nakikita ba niyo iton mga regalo, mga senyales han akon pag-higugma ngan i-ne nga a-anhi ako? Mga anak, ha kalibutan-on na kinabuhi niyo, sunda an akon ehemplo. An kinabuhi ko masakit, malanoy dida hiton waray aringasa ngan waray sukol na pag-sandig ngan pag-sarig ha Langit-non na Amay. Waray nahihitabo tungod han suerte: di-re an kasakit, o kalipay, o pag-antos, o pag-higugma. I-ne ngatanan, mga grasya na guin hatag han akon Anak ha iyo ngan amo iton mag-dadara ha iyo ngadto han waray katapusan na kinabuhi. Tikang ha iyo, guin a-aro han akon Anak iton pag-higugma ngan pag-ampo dida ha Iya. Silbi usa nga nanay, tutudru-an ko kamo: na iton pag-higugma ngan pag-ampo ha Iya, amo iton pag a-ampo hin waray aringasa dida ha kalanoy hiton iyo kalag ngan di-re la dida ha pagluluwas hiton pag-ampo ha mga im-im niyo; na amo i-ne iton mahusay pero mapa-inobsanon na himo-on ha ngaran han Anak ko - pag-pasensya ito, pagkalo-oy, pag-kakarawat hiton ka-hapdos ngan pag-sakripisyo tungod ha iba. Mga anak, guin tatan-aw kamo han akon Anak. Mag-ampo na unta makit-an liwat niyo an Iya nawong, ngan unta ipa-kita ito ha iyo. Mga anak, guin papahibaro ko ha iyo iton amo gud la ngan tinu-od na katinu-oran. Mag-ampo na ma-intendihan unta niyo ito ngan masarang niyo iton pag-higugma ngan pagla-um; na unta mahimo kamo na apostoles han akon pag-higugma. Ha espesyal na pa-agui, higugma-on han akon kinag-anak na kasing-kasing adton mga magbarantay (mga pa'de). Mag-ampo para han ira benditado na mga kamot. Salamat ha iyo." 09/02/2016
Tugon ha petsa Septembre 25, 2016 "Yana nga adlaw, tinatawag ko kamo ha pag a-ampo. Hina-ut unta na iton pag-ampo magma-kinabuhi niyo. Amo la i-ne nga pa-agui na mapupuno iton iyo kasing-kasing hin kalinaw ngan kalipay. An Diyos mahaharani ha iyo ngan mababalati-an niyo Hiya dida ha kasing-kasing niyo silbi usa nga sangkay. Makikig-yakan kamo ha Iya sugad hin usa nga kilala niyo ngan, mga anak, magkaka-ada kamo hin kinahanglanon na mag-testigo, tungod kay a-ada hi Hesus ha kasing-kasing niyo ngan kamo, mahihi-usa ha Iya. Upod ako niyo ngan higugma-on ko kamo ngatanan hiton akon kinag-anak na pag-higugma. Salamat han iyo pag-responde hi-ne nga tawag ko." 09/25/2016
Tugon ha petsa Oktubre 2, 2016 "Hinigugma ko na mga anak, an Espiritu Santo, oyon ha Langit-non na Amay, hinimo ako nga nanay - an nanay ni Hesus - ngan tungod la hi-ne, nanay liwat niyo. Amo nga kumakanhi ako para mamati ha iyo, na abrehan ko unta an akon kinag-anak na butkon ha iyo; para mahatag ko ha iyo an akon kasing-kasing ngan tawgon kamo na magpa-bilin ka-upod ko, tungod kay tikang ha igbaw han krus, guin entrega kamo han Anak ko, ha akon. Ha waray palad, damo hit akon mga anak adton waray pa mahibaro hiton pag-higugma han akon Anak; damo ha ira iton di-re naruruyag na mahibaro-an Hiya. O, akon mga anak, dako iton kara-utan nga nahihimo hadton mga kinahanglan pa maka-kita o maka-sayud para la magtu-o. Amo i-ne na, kamo, mga anak, akon apostoles, dida ha kalanoy hiton iyo kasing-kasing, pamati hiton tingog han akon Anak, para iton iyo kasing-kasing mahimo unta nga puy-anan Niya, nga di-re unta ma-sirum ito ngan masulob-on, pero mahayagan unta ito han ka-hayag han akon Anak. Bilnga an pagla-um dara an pag-sasarig, tungod kay iton pag-sarig amo iton kinabuhi han kalag. Ino-otro ko pag-tawag ha iyo: mag-ampo, mag-ampo na ma-ikabuhi niyo iton mapa-inobsanon na pag-sarig, dida ha kalinaw-espiritwal, ngan guin sug-an han ka-hayag. Mga anak, ayaw pag-himakuri na ma-intendihan dayun adton ngatanan, tungod kay ako liwat waray maka-intendi dayun han ngatanan; pero nag-higugma ako, ngan nagtu-o ako ha mga langit-non na guin yakan han akon Anak - Hiya nga amo an pinaka-una na ka-hayag ngan tinikangan han pagka-salba. Apostoles han akon gugma - kamo nga nag-aampo, nag-sasakripisyo hin kalugaringon, mag-higugma ngan ayaw pag-husga - kadto kamo ngan i-sabug iton katinu-oran, adton mga guin yakan han akon Anak, an Ebanghelyo, tungod kay kamo iton buhi nga Ebanghelyo; kamo iton rayos han ka-hayag han akon Anak. An Anak ko ngan ako u-upod ha iyo para mag-enganyo ha iyo ngan mag-probar ha iyo. Mga anak, permi hangyo-a iton bendisyun hadton, ngan tikang la hadton, may mga kamot na benendisyunan han Anak ko, adton iyo mga mag-barantay (mga pa'de). Salamat ha iyo." 10/02/2016
Tugon ha petsa Oktubre 25, 2016 "Hinigugma ko na mga anak! Yana nga adlaw guin tatawag ko kamo: mag-ampo para ha kalinaw. Baya-i iton ka-lamot ngan ika-buhi an mga tugon na guin hahatag ko ha iyo. Kon waray ito, di-re niyo mababag-o iton iyo kinabuhi. Ha pag-bubuhi han pag a-ampo, magkaka-ada kamo hin kalinaw. Dida ha pag-bubuhi han kalinaw, mababalati-an niyo na kinahanglan mag-testigo, tungod kay ma-didiskubre niyo an Diyos, nga yana ha pamati niyo, harayo. Sanglit, mga anak, mag-ampo, mag-ampo, mag-ampo ngan tugoti an Diyos maka-sulod ha kasing-kasing niyo. Balika iton pag-pupuasa ngan pag-kukumpisal para ma-perdi an kada-utan ha sulod niyo ngan ha palibot niyo. Salamat han iyo pag-responde hi-ne nga tawag ko." 10/25/2016
Tugon ha petsa Nobyembre 2, 2016 "Hinigugma ko na mga anak, iton pag-kanhi ha iyo ngan magpa-hibaro hiton akon kalugaringon ha iyo, usa ka dako na kalipay para han kinag-anak na kasing-kasing ko. Usa i-ne nga regalo tikang ha Anak ko para ha iyo ngan para hadton mga iba nga tikanhi pa. Silbi nanay, tinatawag ko kamo: higugma-a an Anak ko labaw ha ngatanan. Para mahigugma niyo Hiya dara an bug-os na kasing-kasing, kinahanglan makilala niyo Hiya. Makikilala niyo Hiya pa-agui ha pag-ampo. Mag-ampo dara an kasing-kasing ngan iton iyo balati-an. Bu-ot sidngon han pag a-ampo, amo iton pag-huhunahuna han Iya gugma ngan sakripisyo. Bu-ot sidngon han pag a-ampo amo iton pag-higugma, pag-hatag, pag-antos ngan pag-halad. Tinatawag ko kamo, mga anak, na magma-apostoles han pag-ampo ngan pag-higugma. Mga anak, oras yana hin pag-babantay. Dida hi-ne nga pag-babantay tinatawag ko kamo ha pag-ampo, pag-higugma ngan pag-sarig. Tungod kay tatan-awon han Anak ko iton iyo kasing-kasing, gusto han akon kinag-anak na kasing-kasing na ma-kita Niya iton waray kondisyunes na pag-sarig ngan pag-higugma sulod hito. Iton kahi-usa na pag-hihigugma han akon mga apostoles mabu-buhi, mag dada-ug ngan mag-bubuking han kada-utan. Mga anak, kalis ako hadto han Diyos-nga tawo; instrumento ako hadto han Diyos. Amo nga tinatawag ko kamo, akon mga apostoles, na magma-kalis kamo han tinu-od ngan puro na pag-higugma han akon Anak. Tinatawag ko kamo na mahimo nga usa ka instrumento na, pa-agui hito, adton ngatanan na waray pa mahibaro han pag-higugma han Diyos - adton waray pa gud mag-higugma - unta maka-intende, kumarawat ngan ma-salba. Salamat ha iyo, mga anak." Han ti-lakat na an Mahal na Birhen, nakita ni Mirjana an usa nga kalis. 11/02/2016
Tugon ha petsa Nobyembre 25, 2016 "Hinigugma ko na mga anak! Yana liwat nga adlaw, tinatawag ko kamo na bumalik ha pag-ampo. Hi-nen panahon hin grasya, tinugotan ako han Diyos na tugwayan kamo ngadto ha pagka-santohanon ngan ha sim-ple nga kinabuhi - nga dida ha talagudti na butang ma-diskubre niyo an Diyos an Taga-Himo; na higugma-on niyo Hiya; ngan iton iyo kinabuhi mahimo nga usa ka pasalamat ha ka Hitas-on para han ngatanan na hinahatag Niya ha iyo. Mga anak, dida ha pag-higugma, hina-ut unta na iton iyo kinabuhi mahimo nga regalo para hadton mga iba ngan bebendisyunan kamo han Diyos; pero, mag-testigo kamo hin waray iba nga interes - kundi iton pag-hihigugma para ha Diyos. Upod ako niyo ngan taga-hangyo para ha iyo ngatanan atbang han Anak ko. Salamat han iyo pag-responde hi-ne nga tawag ko." 11/25/2016
Tugon ha petsa Disyembre 2, 2016 "Hinigugma ko na mga anak, nagtoto-ok i-nen akon kinag-anak na kasing-kasing ka tatan-aw hiton mga guin hihimo hiton mga anak ko. Iton mga sala nag-dadamo, iton ka-limpyo han kalag menos na an importansya; an akon Anak kinakalimutan – talagudti na la iton pag-dadayaw; ngan adton mga anak ko guin papakuri-an. Amo nga, mga anak ko, apostoles han akon gugma, upod an kalag ngan kasing-kasing, tawga an Ngaran han akon Anak. A-ada ha Iya an mga yinaknan han kahayag para ha iyo. Nagpapa-himangno Hiya ha iyo, nakikipanga-on Hiya upod niyo ngan tinatagan kamo hin mga yakan pan-higugma para himo-on niyo ito na kalo-oy na mga buruhaton, despues, mga testigo kamo han katinu-oran. Amo nga, mga anak, ayaw ka-hadlok. Tugoti an akon Anak ma-dida sulod niyo. Gagamiton kamo pag-mamangno hadton mga may-ada kasamdan ngan ha pagbabag-o pagka Diyos-non hadton mga kalag nga nawara. Sanglit, mga anak, balik ha pag-aampo han Rosaryo. Pangade-a ito upod iton balati-an hin kama-upay, sakripisyo ngan kalo-oy. Pangade, di-re la ha pag-yayakan, kundi updi hin kalo-oy na buruhaton. Pangade upod iton pag-higugma para ha tanan katawhan. Guin tagan han Anak ko hin hata-as nga importanysa iton higugma pa-agui han Iya pag-sasakripisyo. Sanglit, ma-buhi upod Niya para magka-ada unta kamo hin kusog ngan pagla-um; para magka-ada kamo unta hin gugma na amo iton kinabuhi ngan tutugway ngadto ha kinabuhi nga waray katapusan. Pa-agui ha pag-hihigugma han Diyos, upod ako niyo, ngan mag-tutugway ha iyo dara an kinag-anak na pag-higugma. Salamat ha iyo." Nag-siring hi Mirjana nga masulob-on hin duro an Mahal na Birhen. 12/02/2016
Tugon ha petsa Disyembre 25, 2016 "Hinigugma ko na mga anak! Dara an dako na kalipay, yana nga adlaw dara ko ha iyo an akon Anak na hi Hesus, para tagan Niya kamo hiton Iya kalinaw. Abrehi iton iyo mga kasing-kasing, mga anak, ngan magma-lipayon nga nakakarawat niyo ito. An Langit a-ada upod niyo ngan nag-poporsigue para ha kalinaw dida ha kasing-kasing niyo, ha mga pamilya ngan ha kalibutan; ngan kamo, mga anak, bulig pa-agui hiton iyo mga pa-ngangadye na matuman ito. Benebendisyunan ko kamo upod an Anak ko na hi Hesus ngan na-tawag ha iyo nga di mawad-an hin pag-laum; ngan para iton iyo pagtatan-aw ngan kasing-kasing permi tikadto ha Langit ngan ha waray katapusan. Pa-agui hi-ne, abre kamo ha Diyos ngan han Iya mga plano. Salamat han iyo pag-responde hi-ne nga tawag ko." 12/25/2016


c: text/html

text:
Kanta
Ha musika, iton kanta in uska komposisyon hin boses o mga boses, nga ginbubuhat pinaagi hin pag-aawit. Ini liwat in puydi tumudlok ha uska komposisyon hiton instrumento panmusika, partikular ha kolokyal nga Amerikano nga Kaingles. It uska koral o bokal nga karantahon in puydi maglakip hin mga instrumento panmusika, o puydi liwat waray, sugad han kaso han mga karantahon a cappella. An mga liriko (mga pulong) hit mga karantahon in agsob masiday, maangay. Ini liwat in puydi magin relihiyosa o hayahay nga prosa.
Iton karantahon in puydi para ha solo nga magkaranta, duwet, triyo, o durudamo nga nagamit hit durudamo nga mga boses. Iton karantahon nga may-ada labaw usa nga boses ha usa nga arte in kinokonsidera nga mga buhat koral. Iton mga karantahon in haluag nga ginbabahin ha damo nga dirudilain nga mga porma, depende ha kriterya nga gingamit. Usa nga dibisyon in namumutnga ha "karantahon nga arte", "karantahon nga pop", ngan "karantahon nga tuminongnong". Ha iba nga pamaagi hin klasipikasyon in pinaagi hin panuyuan (sagrado ngan sekular), o istilo (sayaw, ballad, Lied, ngbp), o panahon han gintikangan (Renasimyento, Kontemporaryo, ngbp.).
Pinanbasaran[igliwat | igliwat an pinagtikangan]
Padugang nga barasahon[igliwat | igliwat an pinagtikangan]
- Marcello Sorce Keller (1984), "The Problem of Classification in Folksong Research: a Short History", Folklore, XCV, no. 1, 100- 104.

robotstxt: allowed

filter: keep


text:
Leksyon 6
Ano an Paglaom han mga Patay?
1. Ano an maopay nga sumat mahitungod ha mga patay?
Han inabot hi Jesus ha Betania nga hirani ha Jerusalem, upat ka adlaw na nga patay an iya sangkay nga hi Lasaro. Kinadto hiya ha lubnganan kaupod hira Marta ngan Maria, nga kabugtoan ni Lasaro. Waray pag-iha, nagkaabot an damu nga tawo. Naaabat mo ba an kalipay nira Marta ngan Maria han ginbanhaw ni Jesus hi Lasaro?
Maaram na hi Marta han maopay nga sumat mahitungod ha mga patay. Maaram hiya nga babanhawon ni Jehova an mga patay basi mabuhi utro dinhi ha tuna.
2. Ano an kahimtang han mga patay?
An tawo ginhimo tikang ha tapotapo. (Genesis 2:7; 3:19) Waray espiritu ha sulod han aton lawas. Kon namamatay kita, waray bahin han aton lawas nga nagpapadayon nga buhi. Namamatay liwat an aton utok, ngan nawawara an aton panhunahuna ngan pagbati. Salit han ginbanhaw hi Lasaro, waray hiya mag-istorya han iya kahimtang han patay hiya kay an patay waray na sarabotan.
Ginpapasakitan ba han Dios an mga patay pinaagi hin kalayo? Igintututdo han Biblia nga an patay waray na sarabotan. Salit matin-aw nga an naglalaga nga impyerno usa nga buwa nga katutdoan nga nagpapakaraot ha Dios. An paghunahuna nga an mga tawo papasakitan pinaagi ha kalayo ginkakangalasan niya.
3. Mahimo ba makiistorya ha aton an mga patay?
An mga patay diri na nakakayakan o nakakabati. (Salmo 115:17) Pero may-ada magraot nga anghel, ngan mahimo hira makiistorya ha aton ngan magpakunokuno nga hira an namatay nga mga tawo. (Judas 6) Igindidiri ni Jehova an pakiistorya ha mga patay.
4. Hin-o an mga babanhawon?
Minilyon nga nagkamatay na an mabubuhi utro dinhi ha tuna. Babanhawon bisan adton diri nakilala ha Dios ngan adton nagbuhat hin maraot.
An mga babanhawon magkakaada higayon nga mahibaro han kamatuoran mahitungod ha Dios ngan magpakita hin pagtoo kan Jesus pinaagi ha pagsunod ha iya. (Pahayag 20:11-13) Adton babanhawon ngan magbubuhat hin maopay mabubuhi ha waray kataposan dinhi ha tuna.
5. Ano an iginpapakita han pagkabanhaw mahitungod kan Jehova?
Nagin posible an paglaom han pagkabanhaw tungod kay ginsugo han Dios an iya Anak nga mamatay para ha aton. Salit iginpapakita han pagkabanhaw an gugma ngan diri matupngan nga pagkabuotan ni Jehova. Kon banhawon na an mga patay, hin-o ha ira an karuyag mo gud makita?
Mahibaro hin Dugang
Ano Gud ba an Igintututdo han Biblia?
Hain an mga Patay?
Hibaroi an ginsisiring han Biblia mahitungod ha kon hain an mga patay ngan kon kay ano nga an mga tawo namamatay.
Ano Gud ba an Igintututdo han Biblia?
Totoo nga Paglaom Para ha Imo Namatay nga mga Hinigugma
Namatayan ka ba hin hinigugma? Posible mo pa ba makita hira utro? Hibaroi kon ano an igintututdo han Biblia mahitungod han pagkabanhaw.
Ano Gud ba an Igintututdo han Biblia?
Mga Anghel Ngan Magraot nga mga Espiritu—Kon Paonan-o Hira Nakakaapekto ha Aton
Mababasa ha Biblia an mahitungod han mga anghel ngan mga demonyo. Totoo ba ito nga espiritu nga mga linarang? Mahimo ba hira makaapekto ha imo kinabuhi?


text:
Olimpikong Konseho kan Asya
An Olimpikong Konseho kan Asya, sa Ingles, Olympic Council of Asia (OCA), iyo an nagpapadalagan kan mga karawat sa Asya. Ngonyan, igwa ining miembrong 45 Nasyunal na Olimpikong Komite (NOC). An presenteng pamayo kaini iyo si Sheikh Fahad Al-Sabah. An pinakagurangan na NOC iyo an sa Hapon na pigbisto kan Internasyunal na Olimpikong Komite (IOC) kan 1912, kun sain an Subangan na Timor iyo man an pinakabàgo, kan 2003. An headquarter kan OCA nyaon sa Ciudad nin Kuwait.
Mga kaapil na nasyon[liwaton | liwaton an gikanan]
Sa minasunod na table iyo an taon na pigbisto an NOC kan Internasyunal na Olimpikong Komite (IOC) pigtao man kun iba man ini sa taon kun suarin pigbilog an NOC. An NOC kan Macau, Tsina pigbisto kan OCA alagad dai pigbisto kan IOC asin dai nagbabali sa Olimpikong Karawat.
Mga dating miembro[liwaton | liwaton an gikanan]
An Israel pighalì sa Olimpikong Konseho kan Asya kan liwat na inkorporasyon kaini kan 1981. Miembro na an Israel kan Europeanong Olimpikong mga Komitiba (EOC).


text:
MGA BAHANDI TIKANG HA PULONG HAN DIOS | JEREMIAS 51-52
Natutuman an Tagsa nga Detalye han Pulong ni Jehova
Husto nga igintagna ni Jehova an mga panhitabo ha tidaraon
“Panaisa an mga udyong [pana]”
51:11, 28
Eksperto nga parapamana an mga Mediahanon ngan Persiahanon, ngan an pana amo an ira nangunguna nga armas. Ira ginpapatais ito basi makadulot hin hilarom
“An mga tawo nga kusgan ha Babilonia nagpugung ha pakigaway”
51:30
An Nabonidus Chronicle nagsiring: “Nasulod an Babilonya han kasundalohan ni Ciro nga waray nahinabo nga away.” Posible nga nangangahulogan ini nga waray nahinabo nga girra ngan uyon ito ha tagna ni Jeremias
“An Babilonia mahihimo nga mga tambak [ngan] mabinayaan nga dayon”
51:37, 62
Tikang han 539 B.C.E., nagtikawara an kadungganan han Babilonya. Karuyag ni Alejandro nga Bantogan nga himoon an Babilonya nga kapital, kondi tigda la nga namatay hiya. Ha tinikangan han panahon han mga Kristiano, may mga Judio la gihapon didto, salit may hinungdan hi apostol Pedro nga bisitahon an syudad. Kondi han ikaupat ka siglo C.E., nagin kagubaan ito, ngan ha urhi waray na mag-eksister


text:
KAPITULO KINSE
An Pagsingba nga Inuuyonan han Dios
An ngatanan ba nga mga relihiyon nakakalipay ha Dios?
Paonan-o naton makikilala an totoo nga relihiyon?
Hin-o an totoo nga mga magsiringba han Dios dinhi ha tuna yana?
1. Paonan-o kita magpapahimulos kon singbahon naton an Dios ha husto nga paagi?
HI Jehova nga Dios nagtatagad gud ha aton ngan karuyag niya nga magpahimulos kita han iya mahigugmaon nga giya. Kon singbahon naton hiya ha husto nga paagi, magigin malipayon kita ngan malilikyan naton an damu nga mga problema ha kinabuhi. Makakarawat liwat naton an iya bendisyon ngan an iya bulig. (Isaias 48:17) Kondi, ginatos an mga relihiyon nga nag-aangkon nga nagtututdo hira han kamatuoran mahitungod ha Dios. Pero daku hinduro an ira pagkaiba-iba ha ira mga katutdoan mahitungod ha kon hin-o an Dios ngan kon ano an ginlalaoman niya ha aton.
2. Paonan-o naton mahibabaroan an husto nga paagi han pagsingba kan Jehova, ngan ano nga ilustrasyon an nabulig ha aton nga masabtan ini?
2 Paonan-o mo mahibabaroan an husto nga paagi han pagsingba kan Jehova? Diri na kinahanglan nga pag-adman mo ngan pagtandingon an mga katutdoan han ngatanan nga mga relihiyon. Kinahanglan mo la hibaroan kon ano gud an igintututdo han Biblia mahitungod han totoo nga pagsingba. Ha pag-ilustrar: Ha damu nga mga nasud, problema an palsipikado nga kwarta. Kon tinagan ka hin trabaho nga pagkilala han palsipikado nga kwarta, paonan-o mo makikilala ito? Pinaagi ba han pagmemorya ha tagsa nga klase han palsipikado? Diri. Mas maopay nga pag-adman mo an totoo nga kwarta. Katapos mo hibaroan an hitsura han totoo nga kwarta, makikilala mo na an palsipikado. Ha sugad man nga paagi, kon mahibaro kita kon paonan-o kilalahon an totoo nga relihiyon, makikilala na naton an mga relihiyon nga palso.
3. Sumala kan Jesus, ano an kinahanglan buhaton naton kon karuyag naton nga uyonan kita han Dios?
3 Importante nga singbahon naton hi Jehova ha paagi nga inuuyonan niya. Damu nga mga tawo an natoo nga an ngatanan nga mga relihiyon nakakalipay ha Dios, kondi an Biblia diri nagtututdo hito. Diri ngani igo nga mag-angkon la an usa ka tawo nga Kristiano hiya. Hi Jesus nagsiring: “Diri an tagsa nga nagsisiring ha akon: Ginoo, Ginoo, makakasulod ha ginhadian han langit; kondi an nagbubuhat han kaburut-on han akon Amay, nga aadto ha langit.” Salit, basi uyonan han Dios, kinahanglan hibaroan naton kon ano an ginkikinahanglan han Dios ha aton ngan buhaton naton ito. Adton diri nagbubuhat han kaburut-on han Dios gintawag ni Jesus nga “mga magburuhat han karat-an.” (Mateo 7:21-23) Pariho han palsipikado nga kwarta, an palso nga relihiyon waray totoo nga kapulsanan. Mas maraot pa hito, an sugad nga relihiyon ha pagkamatuod nakakadaot gud.
4. Ano an kahulogan han ginsiring ni Jesus mahitungod han duha nga dalan, ngan tipakain an tagsa nga dalan?
4 Hi Jehova naghahatag ha ngatanan dinhi ha tuna han higayon nga makarawat an kinabuhi nga waray kataposan. Kondi, basi magkaada kinabuhi nga waray kataposan ha Paraiso, kinahanglan singbahon naton an Dios ha husto nga paagi ngan magkinabuhi yana ha paagi nga kinakarawat niya. Makasurubo, damu an nagdudumiri ha pagbuhat hito. Salit hi Jesus nagsiring: “Sulod kamo ha haligotay nga ganghaan; kay haluag an ganghaan, ngan halapad an dalan nga tipakadto ha karat-an, ngan damu an mga nagpakasulod hito. Kay haligotay an ganghaan, ngan haligot an dalan nga tipakadto ha kinabuhi, ngan talagsa la an nakakaagi hito.” (Mateo 7:
KON PAONAN-O MAKIKILALA AN TOTOO NGA RELIHIYON
5. Paonan-o naton makikilala adton nagbubuhat han totoo nga relihiyon?
5 Paonan-o hiaagian ‘an dalan ngadto ha kinabuhi’? Hi Jesus nagsiring nga an totoo nga relihiyon makikita ha pagkinabuhi han mga tawo nga nagbubuhat hito. “Tikang ha ira mga bunga, iyo kikilal-on hira,” siring niya. “An ngatanan nga mag-opay nga kahoy nabunga hin mag-opay nga bunga.” (Mateo 7:
6, 7. Paonan-o gintatagad han mga surugoon han Dios an Biblia, ngan paonan-o nagpakita hi Jesus hin susbaranan may kalabotan hini?
6 Iginbabasar han totoo nga mga magsiringba han Dios an ira mga katutdoan ha Biblia. An Biblia mismo nasiring: “An ngatanan nga mga Baraan nga Surat nga ginpakaaghat han Dios may kapulsanan man ha pagtutdo, ha pagbadlong, ha pagsaway, ha panutdoan nga ha katadongan; basi nga an tawo han Dios mahingpit, ngan maandam tungod ha ngatanan nga maopay nga buhat.” (2 Timoteo 3:
7 Hi Jesu-Kristo nagpakita han husto nga susbaranan pinaagi han pagbasar han iya mga katutdoan ha Pulong han Dios. Ha pag-ampo ha iya langitnon nga Amay, hiya nagsiring: “An imo pulong amo an kamatuoran.” (Juan 17:17) Natoo hi Jesus ha Pulong han Dios, ngan an ngatanan nga iya igintutdo nahiuuyon ha Kasuratan. Hi Jesus agsob magsiring: “Nahisurat na.” (Mateo 4:
8. Ano an nahiuupod ha pagsingba kan Jehova?
8 Adton nagbubuhat han totoo nga relihiyon nagsisingba kan Jehova la ngan nagpapakilala han iya ngaran. Hi Jesus nagsiring: “Magsingba ka ha imo Ginoo nga Dios, ngan ha iya la ikaw mag-aalagad.” (Mateo 4:10) Salit, an mga surugoon han Dios waray iba nga ginsisingba kondi hi Jehova la. Ini nga pagsingba nag-uupod han pagpakilala ha mga tawo han ngaran han totoo nga Dios ngan han iya personalidad. An Salmo 83:18 nasiring: “Hi ikaw la, nga an ngaran hi Jehova, amo an Gihitaasi ha bawbaw han tuna.” Hi Jesus nagpakita hin susbaranan ha pagbulig ha iba nga makilala an Dios, sugad han iya ginsiring ha pag-ampo: “Akon iginpakilala an imo ngaran ha mga tawo ha kalibotan, nga imo ha akon iginhatag.” (Juan 17:6) Ha sugad man nga paagi, an totoo nga mga magsiringba yana nagtututdo ha iba mahitungod han ngaran han Dios, han iya mga katuyoan, ngan han iya mga kalidad.
9, 10. Ha ano nga mga paagi naghihigugmaay ha usa kag usa an totoo nga mga Kristiano?
9 An katawohan han Dios nagpapakita hin putli, diri-hakugnon nga gugma ha usa kag usa. Hi Jesus nagsiring: “Tungod hini an ngatanan makilala, nga kamo akon mga tinon-an, kon kamo maghigugmaay an usa kag usa.” (Juan 13:35) An siyahan nga mga Kristiano may-ada han sugad nga gugma ha usa kag usa. An gugma nga iginbasar ha mga prinsipyo han Biblia nagkukuha han mga ulang tungod ha pagkaiba-iba han rasa, sosiedad, ngan nasud ngan nag-uurosa han mga tawo ngada ha diri-nabubungkag nga bugkos han totoo nga pagminagburugto. (Kolosas 3:14) An mga membro han palso nga mga relihiyon waray hito nga mahigugmaon nga pagminagburugto. Paonan-o kita nahibaro hito? Pinapatay nira an usa kag usa tungod han pagkaiba-iba han nasud o tribo. An totoo nga mga Kristiano diri nagamit hin mga armas basi patayon an ira Kristiano nga kabugtoan o an bisan hin-o. An Biblia nasiring: “Dinhi iginpapahayag an mga anak han Dios, ngan an mga anak han Yawa; bisan hin-o an waray pagbuhat ha katadongan ngan waray paghigugma ha iya bugto diri kanan Dios. . . . Maghigugmaay kita an usa kag usa; diri sugad kan Kain nga hiya kanan yawa, ngan pinatay niya an iya bugto.”
10 Syempre, an putli nga gugma nangangahulogan hin labaw pa kay ha basta diri la pagpatay ha iba. May pagsakripisyo-ha-kalugaringon nga ginagamit han totoo nga mga Kristiano an ira panahon, kusog, ngan mga katigayonan ha pagbulig ngan pagdasig ha usa kag usa. (Hebreo 10:
11. Kay ano nga importante nga karawaton hi Jesu-Kristo sugad nga an usa nga ginagamit han Dios ha pagluwas ha aton?
11 Kinakarawat han totoo nga mga Kristiano hi Jesu-Kristo sugad nga an usa nga ginagamit han Dios ha pagluwas ha aton. An Biblia nasiring: “Ha bisan hin-o nga lain kan Kristo waray kaluwasan, kay waray iba nga ngaran ha ilarom han langit, nga ihinatag ha mga tawo, nga sadang ta kaluwasan.” (Buhat 4:12) Sugad han hinbaroan naton ha Kapitulo 5, iginhalad ni Jesus an iya kinabuhi sugad nga lukat para ha masinugtanon nga mga tawo. (Mateo 20:28) Dugang pa, hi Jesus an pinili han Dios nga Hadi ha langitnon nga Ginhadian nga magmamando ha bug-os nga tuna. Ngan nagsusugo an Dios nga sugton naton hi Jesus ngan sundon an iya mga igintututdo kon karuyag naton an kinabuhi nga waray kataposan. Ini an rason kon kay ano nga an Biblia nasiring: “An natoo ha Anak, may kinabuhi nga waray kataposan; kondi adton diri natoo ha Anak, diri makakakita han kinabuhi.”
12. Ano an nahidadabi ha pagin diri bahin han kalibotan?
12 An totoo nga mga magsiringba diri bahin han kalibotan. Han ginbibista hi Jesus ha atubangan han Romano nga magmarando nga hi Pilato, hiya nagsiring: “An akon ginhadian diri kanan hini nga kalibotan.” (Juan 18:36) Diin man nga nasud hira naukoy, an totoo nga mga sumurunod ni Jesus mga sakop han iya langitnon nga Ginhadian, ngan tungod hito nagpapabilin hira nga neutral ha mga buruhaton ha politika han kalibotan. Diri hira naapi ha mga araway hito. Kondi, an mga magsiringba ni Jehova diri naghihilabot ha karuyag buhaton han iba mahitungod ha pag-api ha usa nga partido ha politika, pagkandidato, o pagbutos. Ngan gawas pa ha pagin neutral ha politika han totoo nga mga magsiringba han Dios, masinugtanon hira ha balaud. Kay ano? Tungod kay an Pulong han Dios nagsusugo ha ira nga “magpasakop” ha “hitaas nga mga awtoridad” han gobyerno. (Roma 13:
13. Paonan-o gintatagad han totoo nga mga sumurunod ni Jesus an Ginhadian han Dios, ngan salit, ano an ira ginbubuhat?
13 An totoo nga mga sumurunod ni Jesus nagsasangyaw nga an Ginhadian han Dios an amo la nga paglaom han katawohan. Hi Jesus nagtagna: “Ini nga maopay nga sumat han ginhadian igwawali ha bug-os nga kalibotan ha pagpamatuod ha ngatanan nga mga nasud; ngan niyan an kataposan maabot.” (Mateo 24:14) Imbes nga dasigon an mga tawo nga sumarig ha tawhanon nga mga magmarando ha pagsulbad han ira mga problema, an totoo nga mga sumurunod ni Jesu-Kristo nagpapasamwak han langitnon nga Ginhadian han Dios sugad nga an amo la nga paglaom han katawohan. (Salmo 146:3) Gintutdoan kita ni Jesus nga ig-ampo iton hingpit nga gobyerno han hiya nagsiring: “Kumanhi an imo ginhadian. Matuman an imo pagburut-an, sugad ha langit, amo man ha tuna.” (Mateo 6:10) An Pulong han Dios nagtagna nga ini nga langitnon nga Ginhadian “magpipinitpinit ngan mag-aanaw hini ngatanan nga ginhadian [nga naeksister yana], ngan ini matindog ha kadayonan.”
14. Ha imo pagtoo, ano nga relihiyoso nga grupo an nakakasunod ha mga ginkikinahanglan para ha totoo nga pagsingba?
14 Basado ha aton pa la ginhisgotan, pakianhi an imo kalugaringon: ‘Ano nga relihiyoso nga grupo an nagbabasar han ngatanan nga katutdoan hito ha Biblia ngan nagpapakilala han ngaran ni Jehova? Ano nga grupo an nagbubuhat han igintututdo han Dios nga paagi han pagpakita hin gugma, natoo kan Jesus, diri bahin hini nga kalibotan, ngan nagpapasamwak nga an Ginhadian han Dios an amo la nga paglaom han katawohan? Ha ngatanan nga mga relihiyoso nga grupo dinhi ha tuna, ano nga grupo an nakakasunod hini nga mga ginkikinahanglan? An mga kamatuoran matin-aw nga nagpapakita nga ito nga grupo amo an mga Saksi ni Jehova.
ANO AN IMO BUBUHATON?
15. Ano an ginkikinahanglan han Dios dugang pa ha pagtoo nga hiya naeksister?
15 An pagtoo la ha Dios diri igo na para mapalipay hiya. Ha pagkamatuod, an Biblia nasiring nga bisan an mga demonyo natoo nga naeksister an Dios. (Jakobo 2:19) Kondi, matin-aw nga hira diri nagbubuhat han kaburut-on han Dios ngan diri niya inuuyonan hira. Basi uyonan han Dios, kinahanglan nga diri kay tumoo la kita ha iya pag-eksister kondi kinahanglan buhaton liwat naton an iya kaburut-on. Kinahanglan bumulag liwat kita ha palso nga relihiyon ngan karawaton an totoo nga pagsingba.
16. Ano an sadang buhaton naton may kalabotan ha pakigbahin ha palso nga relihiyon?
16 Ipinakita ni apostol Pablo nga kinahanglan diri kita makigbahin ha palso nga pagsingba. Hiya nagsurat: “Gumowa ngan bumulag kamo tikang ha ira, siring han Ginoo, ngan diri kamo dumuot hin mahugaw nga bagay; ngan kakarawaton ko kamo.” (2 Korinto 6:17; Isaias 52:11) Salit linilikyan han totoo nga mga Kristiano an bisan ano nga may kalabotan ha palso nga pagsingba.
17, 18. Ano an ‘Babilonya nga Daku,’ ngan kay ano nga kinahanglan magdagmit gud ha ‘paggawas tikang ha iya’?
17 Ipinapakita han Biblia nga an ngatanan nga klase han palso nga relihiyon bahin han ‘Babilonya nga Daku.’ * (Pahayag 17:5) Ito nga ngaran nagpapahinumdom ha aton han kadaan nga syudad han Babilonya, nga gintikangan han palso nga relihiyon katapos han Baha ha panahon ni Noe. Damu nga mga katutdoan ngan mga buhat nga komon yana ha palso nga relihiyon an maiha na nga nagtikang ha Babilonya. Pananglitan, an mga Babilonyahanon nasingba ha mga trinidad, o mga grupo han tulo nga dios. Yana, an nangunguna nga doktrina han damu nga mga relihiyon amo an Trinidad. Kondi an Biblia matin-aw nga nagtututdo nga uusa la an totoo nga Dios, hi Jehova, ngan hi Jesu-Kristo an iya Anak. (Juan 17:3) An mga Babilonyahanon natoo liwat nga an mga tawo may-ada diri-namamatay nga kalag nga nagpapadayon nga buhi ha kamatay han lawas ngan mahimo mag-antos ha lugar han pagsakit. Yana, igintututdo han kadam-an nga mga relihiyon an pagtoo ha diri-namamatay nga kalag o espiritu nga mahimo mag-antos ha impyerno nga kalayo.
18 Tungod kay an pagsingba han kadaan nga Babilonya nagsarang ha bug-os nga tuna, an moderno nga Babilonya nga Daku husto kilalahon sugad nga an imperyo han palso nga relihiyon ha kalibotan. Ngan an Dios nagtagna nga tigda nga maabot an kataposan hini nga imperyo han palso nga relihiyon. (Pahayag 18:8) Nasasabtan mo ba kon kay ano nga importante nga bumulag ka ha tagsa nga bahin han Babilonya nga Daku? Karuyag ni Jehova nga Dios nga ‘gumawas ka tikang ha iya’ ha kadagmitan samtang may panahon pa.
19. Ano an makakarawat mo tungod ha pag-alagad kan Jehova?
19 Sugad nga resulta han imo desisyon nga umundang na ha mga buruhaton han palso nga relihiyon, an iba bangin diri na makig-upod ha imo. Kondi, pinaagi han pag-alagad kan Jehova kaupod han iya katawohan, mas damu gud an makakarawat mo kay ha mawawara ha imo. Pariho han siyahan nga mga disipulo ni Jesus nga binaya ha iba nga mga butang basi magsunod ha iya, magkakaada ka hin damu nga espirituwal nga kabugtoan. Magigin membro ka han daku nga pamilya han minilyon nga totoo nga mga Kristiano ha bug-os nga kalibotan, nga nagpapakita ha imo han putli nga gugma. Ngan magkakaada ka han urusahon nga paglaom nga kinabuhi nga waray kataposan “ha panahon nga tiarabot.” (Markos 10:28-30) Bangin umabot an panahon nga adton binaya ha imo tungod han imo mga tinotoohan mag-usisa na han igintututdo han Biblia ngan magin mga magsiringba ni Jehova.
20. Ano an magigin tidaraon hadton nagbubuhat han totoo nga relihiyon?
20 An Biblia nagtututdo nga hirani na tapuson han Dios inin maraot nga sistema han mga butang ngan sasaliwnan niya ito hin matadong nga bag-o nga kalibotan ilarom han pagmando han iya Ginhadian. (2 Pedro 3:
^ par. 17 Para han dugang nga impormasyon kon kay ano nga an Babilonya nga Daku nagrirepresentar han imperyo han palso nga relihiyon ha kalibotan, kitaa an Apendise, pahina 219-20.


text:
Leksyon 3
Tikang Gud ba ha Dios an Maopay nga Sumat?
1. Hin-o an Awtor han Biblia?
Iginsurat ha Biblia an maopay nga sumat nga an mga tawo mabubuhi ha waray kataposan dinhi ha tuna. (Salmo 37:29) An Biblia ginkukompwesto hin 66 gudtiay nga libro. Mga 40 nga magtinumanon nga kalalakin-an an gin-gamit han Dios ha pagsurat hito. An siyahan nga lima nga libro iginsurat ni Moises mga 3,500 ka tuig na an naglabay. An ultimo nga libro iginsurat ni apostol Juan sobra 1,900 ka tuig na an naglabay. Kan kanay panhunahuna an iginsurat ha Biblia? Nakigkomunikar an Dios ha mga parasurat han Biblia pinaagi han iya baraan nga espiritu. (2 Samuel 23:2) Ira iginsurat an panhunahuna han Dios, diri an ira panhunahuna. Salit hi Jehova an Awtor han Biblia.
2. Paonan-o kita makakasiguro nga an Biblia tikang ha Dios?
Maaram kita nga an Biblia tikang ha Dios tungod kay husto ngan detalyado nga igintatagna hito an mahitatabo ha tidaraon. Waray tawo nga makakahimo hito. (Josue 23:14) An Dios la nga Makagarahum ha ngatanan an husto nga makakagtagna han tidaraon han katawohan.
Naiiba gud an libro nga tikang ha Dios. Binilyon na nga kopya han Biblia an naipanaltag ha ginatos nga yinaknan. Bisan kon maiha na ito nga iginsurat, nauyon ito ha syensya. Waray liwat magkasumpaki an 40 nga parasurat hito. * Dugang pa, nagsusumat ito mahitungod han gugma han Dios, ngan may-ada ito gahum nga makagbag-o han kinabuhi han mga tawo. Tungod hito, minilyon an kombinsido nga an Biblia Pulong han Dios.
3. Ano an sulod han Biblia?
An usa han nangunguna nga tema han Biblia amo an maopay nga sumat nga an Dios may mahigugmaon nga katuyoan ha katawohan. Iginsusumat han Biblia kon paonan-o nawara han siyahan nga mag-asawa an higayon nga mabuhi ha paraiso nga tuna ngan kon paonan-o ipapahiuli an paraiso.
May mababasa liwat ha Biblia nga mga balaud, prinsipyo, ngan mga sagdon. Dugang pa, mababasa dida hito kon paonan-o gintratar han Dios an mga tawo. Pinaagi hito, mahibabaroan naton an personalidad han Dios. Salit mabubuligan ka han Biblia nga makilala hiya. Iginsusumat hito kon paonan-o ka niya magigin sangkay.
4. Paonan-o mo masasabtan an Biblia?
Ini nga brosyur mabulig ha imo nga masabtan an Biblia pinaagi ha pagsubad han ginhimo ni Jesus. Nag-unabi hiya hin mga teksto ngan iginsaysay an kahulogan hito.
Makapainteres gud an maopay nga sumat nga tikang ha Dios. Kondi may mga tawo nga diri interesado hito, ngan an iba nadiri ngani mamati hito. Pero ayaw panluya. An imo paglaom nga mabuhi ha waray kataposan nadepende ha imo pagkuha hin kahibaro mahitungod ha Dios.
^ par. 3 Kitaa an brosyur nga Usa nga Libro Para ha Ngatanan nga Katawohan.
Mahibaro hin Dugang
MAOPAY NGA SUMAT TIKANG HA DIOS!
Paonan-o Kita Makakasiguro nga Tinuod an Ginsisiring han Biblia?
Kon an Dios an awtor han Biblia, sigurado nga waray gud ito kapariho.
Ano Gud ba an Igintututdo han Biblia?
An Biblia—Usa nga Libro Tikang ha Dios
Paonan-o makakabulig ha imo an Biblia ha pag-atubang han imo personal nga mga problema? Kay ano nga makakasarig ka ha mga tagna hito?
Ano Gud ba an Igintututdo han Biblia?
Ano an Kamatuoran Mahitungod ha Dios?
Para ha imo, nagtatagad ba ha imo an Dios sugad nga indibiduwal? Hibaroi an mahitungod han iya personalidad ngan kon paonan-o ka mahimo magin duok ha iya


text:
Palba
An palba [1][2][3] iyo an tataramon kan mga bungog asin pula. Ini anas sana inaagi sa pagmanya sa kamot, sa pagpahiling kan ekspresyon nin lawog, asin posisyon kan hawak sa pagpahayag kan sinasaboot, palibhasa dai makaboses asin dai makasawo' nin mga tanog nin lenggwaheng nginunguso. An pagpalba iyo an ubod kan kultura kan mga bungog dawa totoo ginagamit man ini kan mga tawong bako man bungog alagad mayong kakayahan na magtaram.
An mga linggwista hinihiling na an pagpalba kadakul pagkaagidan sa mga tinataram na lenggwahe asin ta sinda konsiderado an duwa na mga kapwa natural na lenggwahe. Igwa man sindang pagkakaiba, arog halimbawa an paggamit kan espasyo sa gramatikal na paagi. Alagad, an duwa may mga linggwistiko propiedad asin ginagamit pareho an mga kakayahan nin lenggwahe
Bakong malinaw kun pira talaga an palbang tataramon sa kinaban pero igwang salang pagtubod na pararehas sana an mga ini dawa saen na parte sa kinaban makukua. Lambang nasyon may nagtalubo na sadiring palbang tataramon pero may poagkakaa'agidan man sinda. An edisyon kan 2013 Ethnologue nalista an 137ng palbang tataramon. An iba kaini binisto legalmente pero an iba mayong masabing status. An mga linggwista iniiba an mga natiural na pagsenyas na lenggwahe sa mga ibang sistema na nagpoon igdi o naenot pa igdi, arog kan mga kodigo manual para sa mga tinataram na lenggwahe , mga maro-manya sa laog nin harong, mga pagsenyas kan mga omboy o anopaman na pagmanya kan mga kabalang.
Mga panluwas na takod[liwaton | liwaton an gikanan]
Mga kahulogan kan pagpapalba[liwaton | liwaton an gikanan]
Toltolan[liwaton | liwaton an gikanan]
- ↑ palba. Adrados, Jerry Escoto. Daratangan Na Olay. Common Language of the Bikolnon. Other Option Promotions. Tabaco City. 2012. p. 277. ISBN 978-971-95468-0-1
- ↑ palba. Mintz, Malcolm W. Bikol Dictionary. Volume II. Bikol-English Dictionary. Uniprint. Perth, Western Australia. 2004. p. 771. ISBN 0 9580383 5 X
- ↑ palba. http://quod.lib.umich.edu/p/philamer/aqa2025.0001.001/274?q1=palba&view=image&size=150. p. 273


text:
Leksyon 13
Ano an Mahitatabo ha mga Relihiyon?
1. Maopay ba an ngatanan nga relihiyon?
May-ada sinsero nga mga tawo ha ngatanan nga relihiyon. Ngan usa gud ka maopay nga sumat nga maaram hito an Dios ngan nagtatagad hiya ha ira. Pero makasurubo, ginagamit an relihiyon ha maraot nga katuyoan. (2 Korinto 4:3, 4; 11:13-15) Sumala ha mga report, may mga relihiyon pa ngani nga nahidabi ha terorismo, pagpoo hin lahi, girra, ngan pag-abuso ha kabataan. Makasurubo gud ini para ha mga tawo nga sinsero nga natoo ha Dios!
Kabaliktaran ha tinuod nga relihiyon nga naghihimaya ha Dios, an buwa nga relihiyon nagpapasipara ha iya. Nagtututdo ito hin mga katutdoan nga waray ha Biblia, sugad han buwa nga katutdoan mahitungod ha Dios ngan ha mga patay. Pero karuyag ni Jehova nga mahibaro an mga tawo han kamatuoran mahitungod ha iya.
2. Ano an mahitatabo ha mga relihiyon?
An Dios diri nalilimbongan ha mga relihiyon nga nag-aangkon nga nahigugma ha iya pero ha tinuod nahigugma ngay-an ha kalibotan ni Satanas. (Jakobo 4:4) Ha Biblia, an ngatanan nga buwa nga relihiyon gintatawag nga ‘Babilonya nga Daku.’ An Babilonya usa nga kadaan nga syudad diin nagtikang an buwa nga relihiyon katapos han Baha ha panahon ni Noe. Diri mag-iiha, wawad-on han Dios an ngatanan nga relihiyon nga nanlilimbong ngan nagpapakuri ha kinabuhi han mga tawo.
Pero diri nahingangalimtan ni Jehova an mga tawo nga sinsero nga namimiling ha iya kondi bahin pa han buwa nga relihiyon. Ginbubuligan niya hira nga makagawas dida hito pinaagi ha pagtutdo ha ira han kamatuoran.
3. Ano an sadang buhaton hadton naruruyag mag-alagad ha tinuod nga Dios?
Hi Jehova nagtatagad ha mga tawo nga karuyag mahibaro han kamatuoran ngan magbuhat han maopay. Gin-aaghat niya hira nga bumaya ha buwa nga relihiyon. Adton mga nahigugma ha Dios andam maghimo hin mga pagbag-o basi mapalipay hiya.
Han siyahan nga siglo, nalipay an sinsero nga mga tawo han hinbatian nira ha mga apostol an maopay nga sumat. Hinbaroan nira an paagi han pagkinabuhi nga inuuyonan ni Jehova
Ginkakarawat ni Jehova sugad nga iya magsiringba adton binaya ha buwa nga relihiyon. Kon kakarawaton mo an iya mahigugmaon nga imbitasyon, magigin sangkay ka niya, magigin bahin ka han mahigugmaon nga pamilya han mga nagsisingba ha iya, ngan mabubuhi ka ha waray kataposan.
4. Ano an bubuhaton han Dios basi magin malipayon an mga tawo ha bug-os nga kalibotan?
An tiarabot nga kabungkagan han buwa nga relihiyon usa ka maopay nga sumat. Kon mahitabo na ito, mawawara na an buwa nga relihiyon nga nagpapakuri ha kinabuhi han mga tawo ha bug-os nga kalibotan. Diri na ito makakapanlimbong ngan magigin hinungdan han pagkabahin-bahin han mga tawo. An ngatanan magkakaurosa na ha pagsingba ha usa la nga tinuod nga Dios.
Mahibaro hin Dugang
Ano Gud ba an Igintututdo han Biblia?
An Pagsingba nga Inuuyonan han Dios
Tagda an unom nga pangirilal-an han totoo nga relihiyon.
Ano Gud ba an Igintututdo han Biblia?
Magin Marig-on ha Totoo nga Pagsingba
Ano nga mga pagsari an bangin atubangon mo ha imo pagsumat ha iba mahitungod han imo gintotoohan? Paonan-o mo iton bubuhaton nga diri hira nasasakitan?


text:
Biblia Online | BAG-O NGA KALIBOTAN NGA HUBAD HAN KRISTIANO GRIEGO NGA KASURATAN
Karuyag mo ba basahon ini nga artikulo ha %%?
Pahayag 11:1-19
11 Katapos, gintagan ako hin tangbo nga pariho hin tungkod* samtang nasiring hiya: “Buhát ngan sukla an santuaryo han templo han Dios, ngan an halaran, ngan an mga nagsisingba didto.2 Pero ayaw na pagsukla an bungsaran ha gawas han santuaryo han templo, kay iginhatag ito ha mga nasud, ngan pagtatamakan nira an baraan nga syudad hin 42 ka bulan.3 Ngan pagigiuson ko an akon duha nga saksi nga managna sulod hin 1,260 ka adlaw nga nakasul-ot hin sako nga panapton.”4 Ginsisimbolohan hira han duha nga kahoy nga olibo ngan han duha nga burutangan han lampara, ngan natindog hira ha atubangan han Ginoo han tuna.5 Kon may bisan hin-o nga karuyag magdaot ha ira, nagawas ha ira baba an kalayo ngan ginlalamoy an ira mga kaaway. Ha sugad hito nga paagi papatayon an bisan hin-o nga karuyag magdaot ha ira.6 May awtoridad hira nga sadhan an langit basi diri umuran ha panahon han ira panagna, ngan may awtoridad hira nga himoon nga dugo an katubigan ngan magpadapat ha tuna han ngatanan nga klase hin peste sugad kaagsob han ira karuyag.7 Katapos nira magpamatuod, an mapintas nga hayop nga nagawas tikang ha kahiladman makikig-away ha ira, ngan pipirdihon hira ngan papatayon.8 Ngan an ira patay nga lawas makikita ha haluag nga kalye han daku nga syudad nga ha espirituwal nga kahulogan gintatawag nga Sodoma ngan Ehipto, diin iginraysang ha kahoy an ira Ginoo.9 Ngan tikang ha mga katawohan, mga tribo, mga pinulongan, ngan mga nasud, may mga magkikita han ira patay nga lawas ha sulod hin tulo ngan tunga ka adlaw, ngan diri hira matugot nga iglubong ha lubnganan an ira patay nga lawas.10 An mga naukoy ha tuna nalilipay tungod ha ira ngan nagsiselebrar, ngan magpapadara hira ha usa kag usa hin mga regalo, kay an mga naukoy ha tuna ginpasakitan hito nga duha nga propeta.11 Katapos han tulo ngan tunga ka adlaw, an espiritu han kinabuhi tikang ha Dios sinulod ha ira, ngan nanindog hira, salit nahadlok gud an mga nakakita ha ira.12 Ngan nakabati hira hin daku nga tingog tikang ha langit nga nasiring ha ira: “Saka kamo ngadi.” Salit sinaka hira ha langit ha sulod han dampog, ngan nakita hira han ira mga kaaway.13 Hito nga oras nagkaada daku nga linog, ngan narumpag an ikanapulo nga bahin han syudad; ngan 7,000 ka tawo an namatay tungod han linog, ngan an nanhibilin nahadlok gud ngan naghimaya ha Dios han langit.14 Natapos na an ikaduha nga pagpahayag han kairo. Kitaa! Madagmit nga naabot an ikatulo nga pagpahayag han kairo.15 Ginpatunog han ikapito nga anghel an iya trumpeta. Ngan nagkaada makusog nga mga tingog ha langit nga nasiring: “An ginhadian han kalibotan nagin Ginhadian han aton Ginoo ngan han iya Kristo, ngan maghahadi hiya ha waray kataposan.”16 Katapos, an 24 nga tigurang nga nalingkod ha ira trono ha atubangan han Dios nanyukbo ngan nagsingba ha Dios,17 nga nasiring: “Nagpapasalamat kami ha imo, Jehova nga Dios nga Makagarahum-ha-ngatanan, an amo gihapon nga Dios yana ngan hadto, kay gin-gamit mo an imo daku nga gahum ngan nagtikang ka pagmando sugad nga hadi.18 Pero nangalas gud an mga nasud, ngan inabot an imo mismo kangalas. Ngan inabot an itinanda nga panahon ha paghukom ha mga patay, ha pagbalos ha imo surugoon nga mga propeta pati ha mga baraan nga nahahadlok ha imo ngaran, ha mga ubos ngan ha mga prominente, ngan ha pagbungkag ha mga nagbubungkag han tuna.”19 Katapos, naabrihan an santuaryo han templo han Dios ha langit, ngan nakita ha santuaryo han templo an iya arka han kasabotan. Ngan nagkaada mga kidlat, mga tingog, mga dalugdog, linog, ngan inuran hin dagku nga yelo.


text:
Omar Khayyám
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Omar Khayyám, Persiano: عمر خیام (Mayo 31, 1048 ha Nishapur, Iran (Persia) – Disyembre 4, 1131), usa nga Persiano nga maniniday, matematiko ngan astronomer.
An iya ngaran anay Ghiyath al-Din Abu'l-Fath Omar ibn Ibrahim Al-Nisaburi Khayyámi (غیاث الدین ابو الفتح عمر بن ابراهیم خیام نیشابوری). An Khayyám (خیام) usa nga pulong tikang ha Arabo nga nangangahulogan nga "parahimo hin tulda." Kilalado hiya tungod hin tinirok hin mga siday niya, an Rubaiyat ni Omar Khayyam.


text:
5 Presensya han Kristo (Parousia)
Mateo 24:3
—Griego, tὸ σnueῖov tῆς σῆς πapouσίaς (to se·meiʹon tes ses pa·rou·siʹas)
An Griego nga nombre (noun) nga pa·rou·siʹa literal nga nangangahulogan nga “aada ha sapit.” Ini nga mga pulong tikang ha preposisyon nga pa·raʹ (ha sapit) ngan ou·siʹa (“aada”). An pulong nga pa·rou·siʹa 24 ka beses nga mababasa ha Kristiano Griego nga Kasuratan, ha Mateo 24:
An berbo (verb) nga paʹrei·mi literal nga nangangahulogan nga “magin sapit.” Mababasa ini hin 24 ka beses ha Kristiano Griego nga Kasuratan, ha Mateo 26:50; Lucas 13:1; Juan 7:6; 11:28; Buhat 10:
An pulong nga pa·rou·siʹa, “presensya,” iba ha Griego nga pulong nga eʹleu·sis, “pagkanhi,” nga makausa la gin-gamit ha Griego nga teksto, ha Buhat 7:
Mahitungod han kahulogan hini nga pulong, hi Israel P. Warren, D.D., nagsurat ha iya libro nga The Parousia, Portland, Maine (1879), p. 12-15: “Agsob kita mag-iristorya mahitungod han ‘ikaduha nga pag-abot,’ han ‘ikaduha nga pagkanhi,’ ngan iba pa, pero an Kasuratan waray gud mag-unabi hin ‘ikaduha nga Parousia.’ Kon anoman ito, talagsahon gud ito, nga waray pa gud mahitabo hadto, ngan diri gud mahitatabo utro. Kinahanglan usa ito nga presensya nga naiiba ngan labaw gud ha ngatanan nga iba pa nga pagpakita niya ha mga tawo, basi an pagtawag hito husto gud nga para la hito, nga waray bisan ano nga nag-iesplikar nga mga pulong gawas la han artikulo,
Dugang pa, an A Greek-English Lexicon of the New Testament and Other Early Christian Literature, ni W. Bauer, ikaduha nga English nga edisyon nira F. W. Gingrich ngan F. W. Danker, Chicago ngan London (1979), p. 630, nasiring nga an pa·rou·siʹa “nagin opisyal nga pulong para ha pagbisita han usa nga indibiduwal nga hitaas an posisyon, labi na han mga hadi ngan mga emperador nga nabisita ha usa nga probinsya.” Ha Mateo 24:


text:
NANGUNGUNA NGA ARTIKULO | PRAKTIKAL PA BA YANA AN BIBLIA?
Mga Prinsipyo nga Diri Nadadaan Ngan Aplikado ha Ngatanan—Pagin Maunungon ha Asawa
PRINSIPYO HA BIBLIA: “Sadang pasidunggan han ngatanan an pag-asawa, ngan diri paghugawan an higdaan han mag-asawa.”
MGA KAPULSANAN: May mga nasiring nga kadaan na ito nga prinsipyo. Kondi sayop hira
Hi Jessie nga bana ngan amay, nagsurat: “Tungod han amon pagin maunungon ha usa kag usa, nagin marig-on an amon pag-asawa ngan nagin malipayon kami. Oo, an pagsarig importante gud ha mag-asawa. Kondi gin-guguba han pagin diri maunungon ito nga pagsarig
Haros magbulag hi Ligaya * ngan han iya bana tungod han iya binuhatan. Hi Ligaya nagsiring: “Nagtikang ako makig-upod-upod ha magraot nga mga tawo. Tungod hito, nahiara ako ha waray-kontrol nga kalipayan ha gab-i, ngan nagin diri ako maunungon ha akon bana.” Nagin malipayon ba hiya hito nga iya pagkinabuhi? Pirme hira nag-aaway han iya bana, ngan nagin miserable an iya kinabuhi. Hiya nagdugang: “Han ginpamalandong ko an akon maraot nga mga ginbuhat, nasantop ko nga husto gud an ginsiniring han akon mga kag-anak, ‘An maraot nga mga kaupod nakakadaot han maopay nga pamatasan.’”
Hi Ligaya dugang nga nagsiring: “Antes pa magin grabe an sitwasyon, nagdesisyon ako nga iundang an akon maraot nga mga buhat ngan mag-aram ha Biblia
^ par. 6 Ginsaliwnan an iba nga ngaran.


text:
Istorya han Kinabuhi
Nawad-an hin Amay—Nakabiling hin Amay
NATAWO hi Tatay ha Graz, Austria, han 1899, salit batan-on pa hiya durante han Girra ha Kalibotan I. Ginpaapi hiya sugad nga sundalo han Germany han magtikang gud la an Girra ha Kalibotan II han 1939. Han 1943, namatay hiya ha Russia samtang nakikig-away. Makasurubo, nawad-an ako hin tatay han mga 2 anyos pa la ako, salit waray ko hiya makilala. Han naeskwela na ako, naaawa ako ha iba nga bata nga may mga tatay. Han tin-edyer ako, naliaw ako ha paghibaro mahitungod han aton langitnon nga Amay, usa nga harangdon gud nga Amay nga diri namamatay.—Hab. 1:12.
AN AKON EKSPERYENSYA KAUPOD HAN MGA BOY SCOUT
Han syete anyos ako, nagin membro ako han Boy Scouts youth movement. Usa ito nga bug-os-kalibotan nga organisasyon nga nagtikang han 1908 ha Great Britain nga gin-establisar hin tenyente heneral han mga sundalo ha Britain nga hi Robert Stephenson Smyth Baden-Powell. Han 1916, gin-establisar niya an Wolf Cubs (o Cub Scouts) para ha kabataan nga kaedad ko.
Nalilipay ako ha amon mga pagkamping ha probinsya durante ha kataposan han semana. Nakaturog kami ha mga tolda, nakauniporme kami, ngan nagmamartsa samtang gintutokaran hin mga kombo. Nalilipay liwat ako labi na kon nagkakaranta kami han iba pa nga Boy Scout samtang nakapalibot ha usa nga campfire durante han gab-i ngan nag-uuyag ha kagurangan. Damu liwat an amon nahibaroan mahitungod ha palibot, nga tungod hito naapresyar ko an mga butang nga ginhimo han aton Maglalarang.
An mga Boy Scout gin-aaghat nga maghimo hin maopay nga buhat kada adlaw. Ito an ira motto. Kon nagkikirigta kami han amon mga igkasi-Boy Scout, ginsisidngan namon an kada tagsa “Andam Pirme.” Nalilipay gud ako hito. Ha amon grupo nga may membro nga sobra 100 nga kabataan nga kalalakin-an, an katunga hito Protestante, an iba Katoliko, ngan usa an Budhista.
Tikang han 1920, an mga Scout tikang ha iba-iba nga nasud nagkakaada miting, o selebrasyon, kada pipira ka tuig. Duha ka beses nga nakatambong ako hini. Nakatambong ako han ikapito nga World Scout Jamboree ha Bad Ischl, Austria, han Agosto 1951, ngan han ikasiyam nga World Scout Jamboree ha Sutton Park, hirani ha Birmingham, England, han Agosto 1957, nga gintambongan hin mga 33,000 nga mga Scout tikang ha 85 nga nasud. Durante hini nga okasyon, ginbisita liwat kami hin mga 750,000 nga tawo, upod na hito hi Rayna Elizabeth han England. Para ha akon, baga hin membro ako hin bug-os-kalibotan nga pagminagburugto. Diri ako maaram nga ha urhi magigin membro ako hin mas maopay nga pagminagburugto, nga ginkukompwesto hin katawohan nga nahigugma ha Dios.
PAKAKILALA HIN SAKSI NI JEHOVA HA SIYAHAN NGA HIGAYON
Han mga Marso o Abril 1958, hirani ko na matapos an akon training sugad nga waiter ha Grand Hotel Wiesler ha Graz, Austria. Ginsangyawan ako ha diri pormal nga paagi han akon katrabaho ngan pastry chef nga hi Rudolf Tschiggerl. Amo ini an siyahan nga higayon nga nabatian ko an kamatuoran. Nag-istorya kami mahitungod han Trinidad, ngan nagsiring hiya nga diri ito igintututdo han Biblia. Waray ako umuyon hito ngan karuyag ko pamatud-an nga sayop hiya. Naayon ako kan Rudolf salit ginkinombinse ko hiya nga bumalik ha pagin Katoliko.
Hi Rudolf, nga gintatawag namon nga Rudi, nagdara ha akon hin Biblia. Ginsidngan ko hiya nga karuyag ko la an bersyon han mga Katoliko, salit gintagan niya ako hito. Ginbasa ko ito, ngan nakita ko nga ginbutangan ito ni Rudi hin tract nga ginpublikar han Watchtower Society. Waray ko ito maruyagi tungod kay para ha akon, an sugad nga literatura baga hin husto pero ha pagkamatuod diri ito kamatuoran. Kondi karuyag ko makighisgot ha iya mahitungod ha Biblia. Mataktika hi Rudi, waray na hiya maghatag ha akon hin literatura. Ha sulod hin mga tulo ka bulan, ha panapanahon naghihisgot kami mahitungod ha Biblia ngan kasagaran natatapos kami ha katutnga han gab-i.
Katapos han akon training ha hotel ha amon bungto han Graz, ginpaeskwela pa ako ni Nanay hin kurso nga hotel management. Salit binalhin ako ha Bad Hofgastein, usa nga bungto ha bungtod han Apls, diin didto nahimumutang an amon eskwelahan. Konektado ito ha Grand Hotel Wiesler ha Bad Hofgastein, ngan usahay nagtatrabaho ako didto basi magkaada hin dugang nga eksperyensya.
GINBISITA HIN DUHA NGA MISYONERA
Iginpadara ni Rudi an akon bag-o nga adres ha sanga nga opisina ha Vienna, ngan katapos iginpadara ito han sanga nga opisina ha duha nga misyonera nga hira Ilse Unterdörfer ngan Elfriede Löhr. * Usa ka adlaw, gintawagan ako han receptionist han hotel ngan nagsiring ito nga may duha nga babaye nga aadto ha gawas nga nakaawto nga karuyag makig-istorya ha akon. Nahipausa ako kay waray ko ginlalaoman nga bisita. Pero gumawas la gihapon ako basi mahibaroan kon hin-o hira. Ha urhi, hinbaroan ko nga mga Saksi hira, ngan usa hira han mga nagdadara hin mga literatura ha Nazi Germany han igindidiri pa an buruhaton didto. Antes pa magtikang an Girra ha Kalibotan II, nadakop hira han mga pulis ha Germany (Gestapo) ngan iginpadara ha kampo nga prisohan ha Lichtenburg. Katapos durante han girra, iginbalhin hira ha kampo ha Ravensbrück, hirani ha Berlin.
Ito nga mga sister haros kaedad ni Nanay, salit ginrirespeto ko hira. Diri ko karuyag nga makarag an ira panahon kay bangin paglabay hin pipira ka semana o mga bulan nga pagpinakiistorya nira ha akon sidngan ko la hira nga diri ako interesado. Salit umaro na la ako ha ira hin mga teksto mahitungod han doktrina han Katoliko nga apostoliko nga pagsurosaliwan. Ginsidngan ko hira nga ipapakiana ko ito ha amon padi ngan makikighisgot ako ha iya mahitungod hito. Kahuna ko nga pinaagi hini, hibabaroan ko an kamatuoran.
PAGHIBARO MAHITUNGOD HA TINUOD NGAN BARAAN NGA AMAY HA LANGIT
Sumala han doktrina han Romano Katoliko nga apostoliko nga pagsurosaliwan, tikang kan apostol Pedro an mga papa padayon nga nagsusurosaliwan sugad nga lider han singbahan. (Sayop an pagsabot han singbahan han ginsiring ni Jesus ha Mateo 16:18, 19.) Nag-aangkon liwat an Iglesia Katolika nga diri gud magsasayop an papa kon nagtututdo ito hin doktrina gamit an awtoridad nga iginhatag ha iya, o an ex cathedra. Natoo ako hito ngan naghunahuna nga kon an papa, nga gintatawag han mga Katoliko nga Baraan nga Amay, nagsiring nga kamatuoran an doktrina han Trinidad, sigurado nga tinuod gud ito. Kondi kon magsayop hiya, posible nga buwa ito nga doktrina. Diri urusahon nga para ha damu nga Katoliko, an doktrina han apostoliko nga pagsurosaliwan amo an pinakaimportante nga katutdoan, tungod kay nakadepende dida hito kon husto ba o sayop an iba pa nga katutdoan han mga Katoliko!
Han kumadto ako ha padi, waray niya mabaton an akon mga pakiana, lugod iginhatag niya ha akon an usa nga libro mahitungod han apostoliko nga pagsurosaliwan nga iya ginkuha ha iya estante. Gindara ko ito, ginbasa, ngan binalik ako ha iya nga may mas damu pa nga pakiana. Ha urhi, han diri na nababaton han padi an akon pakiana, nagsiring hiya: “Diri ko ikaw makukombinse, ngan diri mo liwat ako makukombinse. . . . Ikaw na la an pag-igo!” Diri na niya karuyag makighisgot pa ha akon.
Katapos hito nga panhitabo, nagpa-Bible study na ako kanda Ilse ngan Elfriede. Damu an ira igintutdo ha akon mahitungod han tinuod ngan Baraan nga Amay ha langit, hi Jehova nga Dios. (Juan 17:11) Hito nga panahon waray pa kongregasyon ha amon lugar, salit ito nga mga sister an nagdudumara han mga katirok dida ha balay han usa nga pamilya nga interesado. Gutiay la an natambong. Kadam-an han mga ginhihisgotan ha katirok surosaliwan nga gindudumara hinin duha nga sister tungod kay waray pa bawtismado nga brother nga mangunguna. Usahay may brother nga tikang ha iba nga kongregasyon nga napakada basi maghatag hin pahayag publiko ha usa nga ginpletehan nga lugar.
PAGTIKANG HA PAKIGBAHIN HA MINISTERYO
Han Oktubre 1958, gintikangan nira Ilse ngan Elfriede an pag-Bible study ha akon. Ngan paglabay hin tulo ka bulan, han Enero 1959 nabawtismohan ako. Antes han akon bawtismo, ginpakianhan ko hira kon puydi ba ako umupod ha ira ha pagsangyaw ha balay-balay basi ko makita kon paonan-o ginbubuhat an pagsangyaw. (Buh. 20:20) Katapos ko umupod ha siyahan nga higayon, ginpakianhan ko hira kon puydi ba ako magkaada kalugaringon nga teritoryo. May usa nga baryo nga igintoka ha akon, ngan usa la ako nga nagsasangyaw ha balay-balay ngan nabalik ha mga interesado. An siyahan nga brother nga nakapartner ko pagsangyaw amo an paramangno han sirkito nga ha urhi binisita ha amon.
Paggradwar ko han 1960, umuli ako ha amon lugar basi buligan an akon mga paryente nga mahibaro han kamatuoran ha Biblia. Kondi tubtob yana, waray man la bisan usa ha ira an kumarawat han kamatuoran, pero may pipira na ha ira nga nagpapakita hin interes.
PAGKINABUHI SUGAD NGA BUG-OS PANAHON NGA ALAGAD
Han 1961, may ginbasa ha mga kongregasyon nga mga surat tikang ha sanga nga opisina nga nag-aaghat ha kabugtoan nga magpayunir. Hito nga panahon olitawo ako ngan mahimsog, salit nahunahuna ko nga waray hinungdan basi diri ako makagpayunir. Nakiistorya ako ha paramangno han sirkito nga hi Kurt Kuhn, kon ano an iya masisiring mahitungod han akon pagtrabaho ha sulod hin pipira ka bulan basi makapalit hin awto nga magagamit ko ha pagpayunir. Hiya nagsiring: “Hi Jesus ba ngan an iya mga apostol nagkinahanglan hin awto basi makag-alagad hin bug-os panahon?” Nakapamurubuot gud ako! Nagplano ako dayon pagpayunir. Kondi tungod kay nagtatrabaho ako hin 72 ka oras kada semana ha usa nga hotel restaurant, kinahanglan ko anay maghimo hin pipira nga pagbag-o.
Nakiistorya ako ha akon boss kon puydi ba nga magtrabaho ako hin 60 ka oras na la ha usa ka semana. Tumugot hiya ngan waray niya ibani an akon sweldo. Waray pag-iha katapos hito, naghangyo utro ako ha iya kon puydi ba nga magtrabaho ako hin 48 ka oras na la kada semana. Tumugot na liwat hiya, ngan amo la gihapon an akon sweldo. Katapos, naghangyo utro ako kon puydi ba magtrabaho ako hin 36 ka oras na la kada semana, o unom ka oras kada adlaw ha sulod hin unom ka adlaw, ngan tumugot hiya hito. Diri ko gud ginlalaoman nga amo la gihapon an akon sweldo! Baga hin nadiri an akon boss nga bumaya ako. Tungod hito nga eskedyol, nakagpayunir ako. Hito nga panahon, 100 ka oras pa kada bulan an ginkikinahanglan ha usa nga payunir.
Paglabay hin upat ka bulan, igintoka ako sugad nga espesyal payunir ngan congregation servant ha usa nga gutiay nga kongregasyon ha probinsya han Carinthia, ha bungto han Spittal an der Drau. Hito nga panahon, 150 ka oras pa kada bulan an ginkikinahanglan ha usa nga espesyal payunir. Waray ako partner ha pagpayunir, kondi daku gud nga bulig ha akon ha ministeryo hi Sister Gertrude Lobner, nga nag-alagad sugad nga kabulig nga congregation servant. *
BAG-O NGA MGA TOKA
Han 1963, igintoka ako sugad nga paramangno han sirkito. Usahay nagbibiyahe ako sakay hin tren pakadto ha iba-iba nga kongregasyon dara an magbug-at nga bag. Kadam-an han mga kabugtoan didto waray awto, salit diri nira ako natatapo ha estasyon han tren. Tungod kay diri ko karuyag nga hunahunaon han kabugtoan nga mas mahimyang an akon kinabuhi, diri ako nasakay hin taxi, lugod nagbabaktas ako tipakadto ha akon akomodasyon.
Han 1965, samtang solo pa gihapon ako, gin-imbitar ako nga umiskwela ha ika-41 nga klase han Gilead. Damu han akon mga kaklase an solo liwat. Ha diri ko gud ginlalaoman, ha amon gradwasyon, igintoka ako ha akon nasud ha Austria basi magpadayon sugad nga paramangno han sirkito. Kondi antes ako bumaya ha United States, ginhangyo ako nga umupod anay ha usa nga paramangno han sirkito ha sulod hin upat ka semana. Gin-apresyar ko gud nga makaupod ha pag-alagad hi Anthony Conte, usa nga mahigugmaon nga brother nga nahigugma liwat ha pagministeryo ngan epektibo gud hiya hito nga buruhaton. Magkaupod kami nga nag-alagad ha New York ha lugar han Cornwall.
Pagbalik ko ha Austria, igintoka ako ha usa nga sirkito diin nakilala ko hi Tove Merete, usa nga mahusay nga daraga. Ginpadaku hiya ha kamatuoran tikang pa han 5 anyos hiya. Kon ginpapakianhan kami han kabugtoan kon paonan-o kami nagkakilala, nagpapatawa kami nga nasiring, “Ginplano ito han sanga nga opisina.” Paglabay hin usa ka tuig, han Abril 1967, nagpakasal kami, ngan kaupod hiya, nagpadayon ako sugad nga nagbibiyahe nga paramangno.
Han sunod nga tuig, inabat ko nga gin-ampon ako ni Jehova sugad nga iya espirituwal nga anak tungod han iya diri-matupngan nga pagkabuotan. Tikang hito, nagkaada ako espesyal nga relasyon ha akon langitnon nga Amay pati na hadton ngatanan nga sumala ha Roma 8:15, ‘nagsisinggit: “Abba, Amay!”’
Padayon kami nga nag-alagad ni Merete ha sirkito ngan distrito nga buruhaton tubtob han 1976. Usahay durante han kathagkot, nakaturog kami ha mga kwarto nga waray heater nga an temperatura matugnaw hinduro. Makausa, nakamata kami ngan nakita namon nga an taklap nga nakatabon ha amon may nawong nagyiyelo na tungod han duro nga katugnaw! Salit nagdara-dara na kami hin gutiay nga de-koryente nga heater basi mailob namon an katugnaw kon gab-i. Ha iba nga lugar, kon kinahanglan namon mag-CR durante ha gab-i, kinahanglan pa namon gumawas ha balay ngan maglakat ha dalan nga may mga niebe basi la makakadto ha kasilyas nga kasagaran naglalahos-lahos an hangin. Waray liwat kami gin-uulian nga apartment, salit kon mga Lunes, kasagaran nga nagpapabilin kami ha amon akomodasyon ha kongregasyon nga amon ginbisita hito nga semana. Katapos pagka-Martes han aga, nagbibiyahe kami pakadto ha sunod nga kongregasyon.
Nalilipay ako nga ha sulod hin damu nga katuigan, an akon hinigugma nga asawa pirme gud nasuporta ha akon. Hinigugma niya an ministeryo, ngan waray pa gud ako mag-agda ha iya nga gumawas basi magsangyaw. Hinigugma liwat niya an kabugtoan ngan interesado gud hiya ha iba. Daku gud ini nga bulig.
Han 1976, gin-imbitar kami nga mag-alagad ha sanga nga opisina ha Austria ha Vienna, ngan igintoka ako sugad nga membro han Komite han Sanga. Hito nga panahon, an sanga nga opisina han Austria an nanginginano ha buruhaton han pipira nga nasud ha Eastern Europe ngan nag-oorganisar han patago nga pagdeliber han mga literatura ngadto hito nga mga nasud. Hi Brother Jürgen Rundel an nanguna hini, ngan nakapribilehiyo ako nga makatrabaho hiya. Ha urhi, igintoka ako nga magin paramangno han paghubad nga buruhaton ha napulo nga linggwahe ha Eastern Europe. Hi Jürgen ngan an iya asawa nga hi Gertrude matinumanon nga nag-aalagad yana sugad nga espesyal payunir ha Germany. Tikang han 1978, gin-phototypeset han sanga nga opisina han Austria an mga magasin ngan gin-imprinta ito ha unom nga linggwahe ha usa nga gutiay nga offset press. Nagpadara liwat kami hin mga subskripsyon ha iba-iba nga nasud nga naghangyo hito. An nanguna hini nga buruhaton amo hi Otto Kuglitsch, nga nag-aalagad yana ha sanga nga opisina ha Germany upod an iya asawa nga hi Ingrid.
An kabugtoan ha Eastern Europe nag-imprinta liwat hin mga literatura ha ira nasud gamit an mimeograph nga mga makinarya o pinaagi hin film. Kondi nanginahanglan pa gihapon hira hin bulig tikang ha iba nga mga nasud. Ginpanalipdan ni Jehova ini nga buruhaton. Ngan kami nga nakadto ha sanga nga opisina, hinigugma gud namon an kabugtoan nga matinumanon nga nag-aalagad bisan pa ha makuri nga mga kahimtang ngan mga pagdiri ha sulod hin damu nga katuigan.
ESPESYAL NGA PAGBISITA HA ROMANIA
Han 1989, nakapribilehiyo ako nga umupod ngadto ha Romania kan Brother Theodore Jaracz, nga usa nga membro han Nagmamando nga Lawas. Bumisita kami basi buligan an usa nga daku nga grupo hin kabugtoan para bumalik ha organisasyon. Tikang han 1949, ini nga kabugtoan bumulag ha organisasyon ngan naghimo hin kalugaringon nga mga kongregasyon tungod ha iba-iba nga hinungdan. Kondi padayon pa gihapon hira nga nagsasangyaw ngan nagbabawtismo. Napriso liwat hira tungod han ira pagin neutral, sugad han nahitabo ha kabugtoan nga bahin han organisasyon. Hito nga panahon, igindidiri pa gihapon an buruhaton ha Romania, salit patago nga nakigkita kami ha ira ha balay ni Brother Pamfil Albu, upod an upat nga tigurang ngan mga representante nga ginpili han Romania Country Committee. May-ada liwat kami upod nga parahubad tikang ha Austria nga hi Rolf Kellner.
Ha ikaduha nga gab-i han amon pag-iristorya, gin-aghat ni Brother Albu an upat nga iya igkasi-tigurang nga bumalik ha organisasyon, hiya nagsiring: “Kon diri naton ini bubuhaton yana, bangin diri na gud kita magkaada pa higayon nga makabalik.” Katapos hini, mga 5,000 nga kabugtoan an binalik ha organisasyon. Daku gud ini nga kadaogan para kan Jehova ngan daku nga kapirdihan para kan Satanas!
Ha ikatarapos han 1989, antes mabungkag an Komunista ha Eastern Europe, gin-imbitar kami nga mag-asawa han Nagmamando nga Lawas nga bumalhin ha headquarters ha New York. Diri gud namon ini ginlalaoman. Nagtikang kami pag-alagad ha Brooklyn Bethel han Hulyo 1990. Han 1992, igintoka ako sugad nga kabulig han Service Committee han Nagmamando nga Lawas, ngan tikang han Hulyo 1994, nakapribilehiyo ako nga mag-alagad sugad nga membro han Nagmamando nga Lawas.
PAGPAMALANDONG HA NAGLABAY NGAN PAGPAMULAT HA TIDARAON
Maiha na nga panahon an naglabay han nagtrabaho ako sugad nga waiter ha usa nga hotel. Yana, nalilipay ako ha pribilehiyo nga makigbahin ha pagpangandam ngan pagtagana han espirituwal nga pagkaon ha aton bug-os-kalibotan nga pagminagburugto. (Mat. 24:45-47) Samtang ginpapamalandong ko an akon sobra 50 ka tuig nga espesyal nga bug-os-panahon nga pag-alagad, mapasalamaton gud ako. Daku gud an akon kalipay nga makita nga ginbibendisyonan ni Jehova an aton bug-os-kalibotan nga pagminagburugto. Nalilipay ako ha pagtambong ha aton internasyonal nga mga kombensyon, diin ginpapabug-atan an paghibaro mahitungod ha aton langitnon nga Amay, hi Jehova, ngan ha kamatuoran ha Biblia.
Igin-aampo ko nga minilyon pa an mag-aram ha Biblia, kumarawat han kamatuoran, ngan urosa nga mag-alagad kan Jehova upod an bug-os-kalibotan nga Kristiano nga pagminagburugto. (1 Ped. 2:17) Ginpapamulat ko liwat an panahon diin makikita ko tikang ha langit an pamanhaw dinhi ha tuna, ngan makita ko na an akon tunan-on nga amay. Naglalaom ako nga hi Tatay, hi Nanay, ngan an iba pa nga akon hinigugma nga mga paryente magsingba kan Jehova ha Paraiso.
Ginpapamulat ko an panahon diin makikita ko tikang ha langit an pamanhaw dinhi ha tuna, ngan makita ko na an akon tunan-on nga amay